Толибон намойишчиларга қарата ўқ узди, камида уч киши ҳалок бўлди\n21 май 2022, Тошкент вақти: 15:18\n2021 йил, 18 август куни Жалолобод шаҳрида Толибонга қарши бўлиб ўтган намойиш.\n18 август куни "Толибон" вакиллари Нангарҳор вилояти маркази бўлган Жалолобод шаҳрида Афғонистон давлат байроқлари билан намойишга чиққанларга қарата ўқ узди, дея хабар бермоқда New York Times нашри. Маълумотларга кўра, уч киши ҳалок бўлган, ўндан зиёд киши яраланган.\nReuters агентлигининг ёзишича, Жалолободликлар Афғонистон миллий давлат байроқлари ўрнига толиблар байроқлари ўрнатилишидан норози бўлиб, шаҳар марказида намойиш ўтказган. Ижтимоий тармоқларда тарқалган турли видеоларда толибларнинг намойишга чиққан ўнлаб одамни таёқ билан аёвсиз дўппослаётгани, сўнгра норозиларни ўққа тутгани акс этган. AP нашрининг хабар қилишича, намойишни ёритган баъзи маҳаллий журналистлар ҳам Толибон томонидан қаттиқ калтакланган.\nБундан бироз аввал "Толибон" ҳеч кимдан қасос олмасликка, Aфғонистон иқтисодиётини кўтаришга ва ОAВ эркинлиги тамойилларига риоя қилишга ваъда берган эди. Бундан ташқари, Толибон шариат доирасида аёллар ҳуқуқларини ҳимоя қилиш, Aфғонистонда қонун, тартиб, тинчлик ва барқарорликни таъминлаш ниятида эканликларини билдирган эди. Бироқ, халқаро ҳамжамият ва оддий аҳоли Жалолободда содир бўлган воқеалардан сўнг Толибоннинг ваъдаларига янада ҳам кўпроқ шубҳа билан қарамоқда.\nТолибон Афғонистоннинг муҳим жанубий шаҳри бўлмиш Жалолободни якшанба куни жангсиз эгаллаган эди. “Reuters” агентлиги Жалолободдаги афғон мулозимига таяниб, губернатор толибларга таслим бўлгани сабабли шаҳарда тўқнашувлар бўлмагани ҳақида хабар берганди. Манбага кўра, бу шаҳар аҳолиси ҳаётини сақлаб қолишнинг ягона чораси бўлган. Жалолободнинг босиб олиниши толибларга Афғонистондан Покистоннинг Пешовар шаҳрига элтувчи йўлда назорат ўрнатиш имконини берди.


«Норма Маслаҳатчи» газетасининг 2020 йил 15 декабрь 50-сони - Gazeta.Norma.uz\n«Норма Маслаҳатчи», №50, 2020й. 15 декабрь\nДавлат бюджети – халқнинг маблағи. Шу боис, унинг бир сўми сарфи ҳам қаттиқ назоратда бўлиши керак.\nВазирлар Маҳкамасининг 2.12.2020 йилдаги 763-сон қарори билан Тадбиркорлик субъектларини давлат рўйхатидан ўтказиш тартиби тўғрисидаги низомга (9.02.2017 йилдаги 66-сон ВМҚ билан тасдиқланган) ўзгартиришлар ва қўшимчалар киритилмоқда. Улар қарор эълон қилингандан эътиборан 3 ой ўтгач кучга киради.\nХодима ҳомиладорлик муддатининг 30-ҳафтасида меҳнатга лаёқатсизлик варақасини тақдим этган ҳолда декретга чиқди. Иш берувчи унга ҳақ тўлади. Бироқ бола туғиш чоғида нобуд бўлди, аёл декрет тугашидан олдин ишга чиқиш истагини билдирди. Бундай вазиятда иш берувчи қандай йўл тутиши лозим? У ходимага «касаллик варақаси» учун тўлиқ миқдорда ҳақ тўлади, энди эса иш ҳақи тўлаши керак, сабаби ходима ўз меҳнат вазифаларини бажаришга киришди. Мазкур вазият юзасидан buxgalter.uz илтимосига биноан «Norma» компаниясининг меҳнат ҳуқуқи бўйича эксперти Ленара Хикматова ва «Profi Training» бизнес-мураббийи, молиявий директори Юлия Пакидишева (ACCA DipIFR, CAP) ўз фикри билан ўртоқлашишди. Иш берувчини «касаллик варақаси» мавжуд бўлган тақдирда ишга қўйганлиги учун жазолашлари мумкин Ленара Хикматова:\nХодим мана 2 ойдирки «бюллетенда ўтирибди». Турмуш ўртоғининг сўзларига кўра, у хусусий клиникада даволанмоқда, у ерда унга касаллик варақаси очилган. Биз хусусий тиббиёт муассасаси томонидан берилган «касаллик варақаси»ни қабул қилишимиз ва ҳақ тўлашимиз шартми?\nШикастланган ходим иш берувчидан унга етказилган зарарни моддий тарзда қоплашни талаб қилмоқда. Тўловни амалга оширишдан олдин, ташкилот ходим қаерда ва қандай шикастланганлигини ва бунда иш берувчи айбдорлигини аниқлаштириб олиши керак. Бундай вазиятда меҳнат қонунчилиги нормаларини қандай қўллашни buxgalter.uz илтимосига биноан «Norma» компанияси эксперти Ленара Хикматова тушунтирди.\n2020 йил 1 январдан бошлаб корхоналарни ихтиёрий тугатишнинг янги тартиби жорий этилган (Низом, 21.08.2019 йилдаги 704-сон ВМҚга 1-илова). Бизнесни тугатиш, унинг сабаблари ва корхонанинг юридик шаклидан қатъи назар, тадбиркорлик, молия ва хўжалик фаолиятининг, шунингдек ҳуқуқ ва мажбуриятлар ҳуқуқий ворислик тартибида бошқа шахсга ўтмаган ҳолда амалга ошишини назарда тутади. Янги тартиб тартиб-таомилларнинг ўзини соддалаштирганига қарамай, амалиётда тугатилаётган корхонага боғлиқ бўлмаган муаммолар юзага келади. Бундай вазиятларда қандай ҳаракат қилишни «Norma» компаниясининг юридик масалалар бўйича экспертлари – адвокат Элеонора Мазурова ва юрист Альберт Сафин тушунтиришди.\nТошкент вилоятининг Юқори Чирчиқ туманидаги «Миллатлар дўстлиги» маданият саройида ташкил этилган тантанали маросимда Бош қонунимизда белгиланган ҳар бир модда мамлакатимиз тақдири, ҳар бир инсоннинг ҳуқуқ ва эркинликларини белгилашда муҳим аҳамиятга эга экани алоҳида таъкидланди.\nМаҳалла қўмитасида ишлайман. Яқинда маҳаллада бир киши бедарак йўқолиб қолди. У руҳий хаста эди. Унинг қариндошлари яшаш жойидаги ички ишлар органларига мурожаат қилишди. Профилактика инспекторлари бу одамни топиш учун барча зарур чораларни кўришди, лекин топа олишмади. Бизда паспорт ишлари ва ҳарбий ҳисоб учун жавобгар бўлган ходим ишлайди. У ўзининг саъй-ҳаракатлари орқали ва касбий кўникмаларига таяниб, йўқолган одамни қидириб топди. Таъкидлаш жоизки, у бир кунга кеч қолганда йўқолган одам тирик қолмас эди. Бедарак йўқолганларни қидиришда иштирок этган бундай фуқароларни рағбатлантириш назарда тутилган қонунлар мавжудми?\nҚайнотам Германия фуқароси, хорижликлар учун яшаш гувоҳномасига эга ва Тошкент шаҳрида доимий истиқомат қилади. Германияда у ашаддий овчи бўлиб, ов қуроли бўйича катта коллекция эгасидир. У ов қуролини Ўзбекистонга олиб келишга ҳақлими? Ёки у Ўзбекистонда қурол сотиб олиб, Германиядаги дўстларини ов қилишга таклиф қила оладими?\nРоссия ҳукумати айрим мигрантлар учун чегарани очишга тайёр эканлигини ноябрь ойида Россия бош вазири ўринбосари Марат Хуснуллин маълум қилган эди. Унинг таъкидлашича, пандемия даврида қурилиш соҳасида ишчи кучининг етишмовчилиги юзага келган ва меҳнат мигрантларининг бир қисми уйига кетган ва Россияга қайтиб кела олмаяпти.\nСамарқанддаги аксарият қурилиш объектининг паспорти йўқ Бу ҳақда Самарқанд вилояти ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари А.Шукуров қурилиш соҳаси мутасаддилари иштирокида ўтказилган семинарда таъкидлади.\n№45 10 ноябрь 2020


Ақида — KUKALDOSH.UZ\nҲанафия ақидаси мотуридия номи билан танилди\nИмом Муртазо Забидий (1145-1205 ҳ./1732-1790 м.) “Итҳоф ас-содат ал-муттақин” асарида нақл қилади\nАҳмад ибн Таймиянинг издошлари бўлмиш “салафий”лар тарафдан аҳли сунна вал-жамоа ақидасида ёзилган машҳур матн ал-Фиқҳ ал-акбар асарини имом Аъзам Абу Ҳанифага тегишли эмас деган иддао илгари сурилади.\nСохта тариқатнинг ноўрин даъволари\nТариқат йўналишини ўзлари яхши тушунмасдан, бузиб талқин қиладиган тоифалар учраб туради. Уларнинг даъволаридан бири: тариқатга кирган кишига илмнинг шарт эмаслиги ва ҳатто илмни тарк қилиш афзаллиги.\nТариқат ҳақида тасаввурларимиз\nВатанимизнинг ижтимоий-сиёсий, иқтисодий, диний-маънавий ҳаётини ўрганишда ислом тарихини илмий асосда тадқиқ қилиш муҳим ўрин тутади.\nAллоҳ таоло Ўз пайғамбари Муҳаммад алайҳиссаломни оламларга раҳмат ўлароқ юборди. Зулматга ботган кавмларни ҳидоятга чорлаш мақсадида Набий алайҳиссаломга Қуръони Каримни нозил қилди.\nОлдини олиб, тезроқ тавба қилинмаса, кичик гуноҳлар (гуноҳи сағийралар) катталашиб кетиши турган гап. Гуноҳи сағийраларнинг катталашувига бир қанча сабаблар бор. 1.\tУлардан бири гуноҳда қатъий туриш бўлса, бошқаси гуноҳда бардавом бўлишдир.\nСаодат асридан икки юз йил ўтгач ақидада бидъатлар тарқалди. Бу бидъатларни юзага келтирган мўътазилийлар, мушаббаҳалар ва ҳашавийлар бўлиб, уларга қарши илмий раддиялар асосида шаклланган собит ақидавий илмий жамоа Аҳли сунна вал жамоа дейилади.


ТАНЛОВ ҲАҚИДА ФИКРЛАР, ХУЛОСАЛАР - Ўзбекистон овози газетаси\nСардор АЗИМОВ, «Истиқбол» ёшлар қаноти Сурхондарё вилоят бўлими фаоли, «Ёш сиёсатчи — 2014» кўрик-танлови республика босқичи ғолиби:\n— Ўтган йили танлов ғолиблигини қўлга киритгандим. Бу гал томошабин сифатида иштирок этсам-да, ғолибларнинг, умуман, иштирокчи ёшларнинг ҳаяжони, қувончи, завқ-шавқини ҳис қилиб турдим. Таъкидлаш керакки, танлoв шартлари йилдан-йилга такoмиллашиб, қамрoв дoираси ҳам кенгайиб бoряпти. Уни ўтказишдан мақсад фақат ғoлиб ва сoвриндoрларни аниқлаш эмас, балки ёшларни қўллаб-қувватлаш, уларнинг ижтимoий-сиёсий жараёнларга қизиқишини рағбатлантириш, барча ҳудудлардаги ёш аъзoлар ўртасида партиямизнинг мақсад-вазифаларини амалга oшириш бoрасида фикр ва тажриба алмашишдан ибoрат. Иштирокчиларнинг фаоллиги ва ўзаро фикр алмашишлар буни яна бир бор исботлади, деб ҳисоблайман.\n— Танлов бошқа ҳудудлардаги каби бизнинг вилоятда ҳам кўтаринки руҳда ўтди. Кўплаб ёшларда партияга, унинг дастурий мақсадларига қизиқиш уйғонди. Йигит-қизларни мамлакат тараққиёти, юрт тинчлиги йўлида янада жипслаштирди. Шунингдек, танлов ташкил этилиши натижасида «Ёш тарғиботчилар» гуруҳи шакллантирилди. Партия дастурий ғоялари, мақсадларини ёшлар орасида кенг тарғиб қилишда танловнинг аҳамияти катта бўляпти. Нафақат иштирокчилар, балки уларни қўллаб-қувватлашга келган ёшлар танлов бошланишидан аввал Тошкент шаҳридаги бунёдкорлик ишлари билан танишишди. Улар вилоятларга қайтгач, ўз таассуротларини тенгдошларига гапириб беришади, мамлакатимизда амалга оширилаётган ўзгаришлар, янгиланишлар ҳақида фикрлашишади. Ёшларнинг қалбида юртга садоқат, Ватанга муҳаббат туйғуларини мустаҳкамлашда, дунёқараши ва тасаввурини бойитишда бундай суҳбатларнинг ўрни, аҳамияти юқори бўлади, деб ўйлайман.


Рамазондаги ризқ ҳикояси | Muslimaat.uz\nМанзилингиз:Муслимаат»Муслима»Рамазондаги ризқ ҳикояси\nРамазондаги ризқ ҳикояси\nBy Muslimaat on\t Iyul 30, 2011 Муслима\nБу ҳодиса бир неча йил аввал эрта кузда содир бўлган эди… Бу дунёда мусулмон учун ҳар он, ҳар нафас синовга тўла экан. Биргина вазиятнинг ўзи бир неча инсонлар учун синов бўла олар экан. Қийинчиликка учраган одам учун сабр қилиш, бирор нимага қодир бўлган инсон учун марҳамат кўрсатиш, қодир бўлмаган инсон учун эса ҳақни ва сабрни тавсия қилиш, қўлидан келганча инсонга далда бериш лозим бўлиб қолар экан.\nБиргина вазиятда бир неча киши учун синов ҳосил бўлиб қолар экан, синов билан бирга имкон ҳам, савобга эришиш имкони ҳосил бўлиб қолар экан. Баъзилар бу имконни қабул қилиб, ундан ўз фойдалари учун фойдалансалар, қолганлар бундай имкондан воз кечиб, бу билан ўзларига зиён қилар эканлар. Бу дунёни гўзаллик ила яратган Аллоҳга ҳамд бўлсин. Шаъбон ойининг охирги кунлари эди. Рамазон ойига эса бор йўғи бир кун қолган эди. Бутун маҳаллада бир ҳафтадан бери давом этаётган ҳашар ишлари якунига етган эди. Ҳар бир хонадон Рамазон ойини қаршилашга тайёр эди. Биз ҳам тайёр эдик, фақатгина эртага эрталабдан бозорга тушиб, баъзи харажатларни қилишимиз керак эди, холос. Ҳаражатларни ўйлаб пулларни иложи борича режали сарф қилиш ҳақида хаёл суриб қолдим. «Ойи, дадам бугун ойлик оладилар-а?» деди Робия, хаёлларга берилиб қизим ёнимда пайдо бўлиб қолганини ҳам пайқамай қолибман. «Иншааллоҳ. қизим, иншааллоҳ» дея, жавоб бердим мен. Ҳамма умидимиз ҳам олинадиган авансдан эди. Бу ой кўп харажат қилган эдик. Қизларимиз учун мактаболди харидлар, уйга бир неча жиҳоз, яна консервалар ҳам ёпган эдик. Хуллас, уйимизда фақат бир икки кунлик нон пули қолган эди. Овқат учун эса зарур бўлган масаллиқлар деярли тугаган эди. Тўй мавсуми тугагани боис буюртмалар ҳам камайган эди. Мен, аслида, чеварман…\n«Ойи, дадам қачон келадилар? Нима учун келмаяптилар, ахир кеч бўлди-ку?» сўради ойнакка термулишдан чарчаган кенжа қизим. Ҳақиқатан ҳам, анча кеч бўлиб қолган эди, хавотир ола бошлаган эдим. «Ана келдилар», дея эшик тарафга қараб югурди қизим… Бизнинг икки қизимиз бор – Робия ва Рисолат. Робия ўн ёшда, Рисолат эса яқинда тўққизга кирди. Қизларим дадасининг бўйнига осилди, аммо уларнинг нимагадир кайфиятлари йўқ эди. Авваллари қизларини кўришлари билан хурсанд бўлиб кетар эдилар. Кечки овқатдан сўнг аванс ололмаганларини, бир-икки кишидан озроқ қарз олмоқчи бўлиб, кеч қолиб кетганларини, ҳаракатлари самарасиз бўлганини, эртага яна уруниб кўришларини айтдилар.\nЭшитиб хафа бўлиб кетдим, ўзим учун эмас, чунки бизнинг ёшимиз анча катта, биз сабр қила оламиз, аммо икки кичик қизимиз бор. Робия «Ойи, мен ҳам саҳарлик тайёрлашга ёрдам берай, катта қиз бўлиб қолдим», деган эди. Рисолат эса бир ойдан бери ҳар куни «Ойи, мен ҳам бу йил рўза тутаман, ойи менга саҳарликка ҳар куни олмали пирог қилиб беринг, мен уни жудаям яхши кўраман, кўпроқ қилсангиз ифторликда ҳам еймиз», деди. Уларга нима дейишни билмай бошим қотиб қолган эди… Эртаси куни ҳам ҳеч бир натижа чиқмади, қўшнимиздан ёрдам сўрашга уялдим. Кечки овқатда қишга аталган мураббо ва нон танаввул қилдик. Саҳарликка ҳам шуни режалаштирдик. Аллоҳ берган ризқ, деб ўзимни овунтирдим. Қизларимнинг ҳам кайфияти йўқ эди. «Ойи, эртага рўза тутмаймизми?» деб сўради кенжа қизим, Робия уни туртиб «Нега унақа дейсан, албатта, эртага рўза тутамиз», деди. Рисолат эса хафа бўлиб жавоб берди «Ахир олмали пирог йўқ-ку?!». Нима дейишни билмай қолган эдим. «Қизим олмали пирог бўлмаса ҳам, олчали мураббодан бор, Аллоҳ берган ризқ, иншааллоҳ олмали пирог ҳам бўлади» деди отаси унинг бошини силаб. «Қачон бўлади?» қизиқиб сўради Рисолат, «Аллоҳ берса, бўлади, ризқни ундан сўраш керак» деб жавоб берди отаси. Рисолат шошилиб кичик қўлларини дуога очди ва тепага қараб гапира бошлади: «Аллоҳим, Ўзинг бизга олмали пирог бергин, мен олмали пирогни жуда-жуда яхши кўраман, яна шоколадниям яхши кўраман, бизга шоколад бергин, дадам ошни яхши кўрадилар, дадамга ош бергин» деб дуосини якунлади. Унинг дуосидан бизнинг кўзимиз ёшланди, нима дейишни ҳам билмай қолган эдик.\nСоат кечки ўн бўлганди. Ҳуфтон намозини якунлаб ётишга ҳозирланган эдик. Қизларимиз эса чарчаб ухлаб қолишган экан. Эшик тақиллади. Ҳайрон бўлиб, «Ким?» деб сўрадим. Саида холанинг «Мен» деган овозлари эшитилди. Эшикни очган эдим, қўшнимиз Саида хола устига сочиқ ёпилган бир поднос ушлаб турган эдилар. «Узр, қўшни, кеч бўлганда безовта қилдим, бугун опамникида дастурхон ёзилган эди, қизларини фотиҳа қилишди, иншааллоҳ, рўзадан кейин тўй, кўп нарса бериб юборибдилар, шунга сизга ҳам олиб чиққан эдим. Майли, Рамазон ойи муборак бўлсин», дея шошилиб подносни қўлимга тутқаздилар-да, уйларига кириб кетдилар. Миннатдорчилик билдирганимда уйларига кириб кетиб бўлгандилар. Ошхонага кириб подноснинг устидаги сочиқни олдим, ундаги нарсаларни кўриб кўзларим ёшга тўлди… подносда бир лаган ош, шоколадли конфетлар ва тарелкада олмали пирог бор эди. Аллоҳ қизимнинг дуосини ижобат қилганди…\nЭртаси куни хўжайиним аванс олдилар, дўстларидан бирининг деҳқончилик ҳосили яхши бўлгани учун бир қоп картошка, пиёз ва бир яшик олма ташлаб кетди. Рисолат ўн беш кун рўза тутди. Албатта, оламлар Роббиси Аллоҳ Ўзига дуо билан юзланган инсонларнинг дуосини ижобат қилур, ризқ сўраганга ризқ берур… Раззоқ бўлган Аллоҳга ҳамд бўлсин!


12 январь, 2021, 14:26\nҲоким кубоги бўлиб ўтди.\nКуни кеча, Андижон шаҳри профессионал ММА кечасига мезбонлик қилди. Ҳоким кубоги турнири, деб номланган ушбу турнир юқори даражада ўтди, десак муболаға бўлмайди. Тўғри, камчиликлар ҳам йўқ эмас, лекин иш бор жойда, албатта, кичик бўлса-да, бундай ҳолатлар учрайди.\nБиз мазкур турнир якуни борасида ташкилотчилар ва мураббийларнинг фикри билан қизиқдик.\nЖаҳонгир Қорабоев – Андижон ММА терма жамоаси бош мураббийи\n- Ўйлайманки, барчаси яхши ўтди. Бунинг учун Андижон вилояти ҳокими, Ўзбекистон ММА ассоциацияси Андижон вилояти бўлими раиси Шуҳрат Абдураҳмоновга ўз миннатдорлигимизни билдириб қоламиз. Иштирокчилар муносиб рағбатлантирилди. Шунингдек, Ўзбекистон ММА ассоциацияси раиси ўринбосари Мурод Хонтўраевга ҳам ўзига хос совғалари учун ташаккур айтамиз. Қисқа қилиб айтганда, шогирдларимиз ўзларига билдирилган ишончни оқлай олдилар. Насиб қилса, янада яхши натижаларни қайд этамиз.\nФаррух Мадаминов – Андижон ММА терма жамоаси мураббийи\nЯхши жанглар бўлди. Устоз Жаҳонгир Қорабоев кўрсатмалари остида шогирдларни жиддий тайёрлашга ҳаракат қилдик. Шукрки, натижалар ёмон бўлмади. Албатта, бу бошланиши ҳали, нафақат юртимизда балки, хориждаги турнирларда ҳам шогирдларимиз яхши иштирок этиб, юртимиз шаънини муносиб ҳимоя қилишади ва тез орада нуфузли промоушенларда ҳам ўзларини кўрсата олади.\nМирзоҳид Атабоев – ташкилотчи, кикбоксинг бўйича Осиё ва жаҳон чемпиони\n- Ушбу турнирни яхши савияда ўтказишга ҳаракат қилдик. Менимча, биз ўйлагандан ҳам зиёда тарзда ўтди. Тўғри жузъий камчиликлар ҳам бўлди. Бироқ, бу жанг кечасининг савиясига ҳеч қандай таъсир кўрсатгани йўқ. Турнирнинг эртаси куни вилоят ҳокими барча ташкилотчилар, мураббий ва спортчиларни ҳузурига таклиф этиб, ўз миннатдорчилигини билдирди. Қолаверса, меҳмонлар ҳам яхши кайфиятда ўз юртларига жўнаб кетишди. ММА юртимизда янги спорт тури ҳисобланади. Тўғри, авваллари фақатгина чет мамлакатларга чиқиб, жанг ўтказишган. Юртимизда эса, бундай жанг кечалари бўлмасди. Мана аста-секин жаҳон тан олаётган ушбу йўналиш ҳам юртимизда оммавийлашиб бормоқда. Бу турнир вилоятимиздаги илк қадам бўлди. Насиб қилса, навбатдагилари янада юқори даражада бўлади, деб ўйлайман. Бунинг учун барча аҳил ва иноқ ҳамда бир мушт бўлсак, барчаси ажойиб кўриниш олади.\nНозимжон Тўйчиев – Ўзбекистон ММА ассоциацияси Андижон вилояти бўлими раиси ўринбосари, бош ташкилотчи\n- Энди, камчиликлар бўлмади эмас, бўлди. Лекин бундай ҳолатлар илк турниримизда рўй бергани ҳам яхши. Чунки, навбатдагиларида бартараф этиб, янада идеал даражада ўтказишга ҳаракат қиламиз. Лекин, умумий тарзда олиб қараганда, яхши тадбир бўлди. Буни кўпчилик эътироф этмоқда. Албатта, четдагиларга яхши кўринади. Уларнинг ижобий таассуротлари эса бизга янада яхши ишлашимизга туртки бўлади. Шу ўринда, турнирнинг ўтказишимизда бизга яқиндан ёрдам берганларнинг барчасига ўз миннатдорлигимни билдириб қоламан.


Декабрь ойи охирида хитойлик смартфонсоздан навбатдаги флагманларни кутинг - Terabayt.Uz\nvivo X60 серияси ва ниҳоят тақдим қилиниш арафасида. Янги смартфонлар 29 декабрь куни расман тақдим қилинади.\nvivo X60 Pro смартфони Exynos 1080 чипида ишлайдиган илк қурилма бўлади. Тақдимот давомида vivo, шунингдек, Германиянинг оптик маҳсулотлар ишлаб чиқарувчи ZEISS компанияси билан ҳамкорликни бошлаганини эълон қилиши ҳам кутилмоқда.\nvivo X60 серияси 2020 йилда тақдим қилинажак энг сўнгги смартфонлардан бўлади. Ушбу қурилмалар Samsung'нинг 5 нанометрлик энг сўнгги чипсетида ишловчи илк смартфон бўлиш билан бирга қадоқданоқ OriginOS операцион тизимига эга биринчи девайсга айланади. Маълумот учун, OriginOS vivo'нинг Android асосига қурилган янгиланган операцион тизими ҳисобланади.\nБундан олдинги vivo X50 серияси таркибида учта смартфон бўлгани боис, X60 моделлари билан ҳам худди шундай бўлишини кутиш мумкин.\nУмид қиламизки, янги смартфонлар vivo X50 моделларидан фарқли ўлароқ, Хитойдан ташқи бозорларда ҳам сотувга чиқади.\n#Vivo #Android смартфон #Samsung Exynos 1080 #Vivo X60 #Origin OS #vivo X60 Pro #vivo X60 Pro+


20 октябр 2021, Тошкент вақти: 17:23\nРичард Ҳолбрук 10 декабр куни АҚШ Давлат Департаментида давлат котиби Ҳиллари Клинтон билан учрашув пайтида ўзини ёмон ҳис қилди ва ўша ердан АҚШ пойтахтидаги Жорж Вашингтон касалхонасига олиб борилди. Эртасига Ҳолбрукнинг юраги опареция қилинди. 21 соат давлом этган жарроҳлик амалиёти пайтида шифокорлар юракнинг аорта томорини тузатишга уринишди.\nЯкшанба куни Ҳолбрук яна жарроҳлик хонасига олиб кирилди.\nПрезидент Обама Ҳолбрукнинг вафоти муносабати билан қилган чиқишида “Американинг кучлироқ, хавфсизроқ ва нуфузли давлатга айланишига ҳисса қўшган улкан сиёсий намояндасидир. У ўзининг серғайрат дипломатияси, ватанига муҳаббати ва тинчлик учун кураши билан қалбимизда қолажак”, дея баён қилди.\n- Ричард Ҳолбрук қарийб 50 йил давомида Америкага беқиёс хизмат қилди. У ўз фаолиятини Вьетнмдаги ташқи сиёсат масалалари бўйича ёш хизматчи сифатида бошлаб Болқон қатлиомнинг тугашига олиб келган келишувлар архитектори мақомигача кўтарилди. У шунингдек Афғонистон ва Покистондаги махсус вакилимиз сифатида бу минтақада тинчлик ўрнатиши уринишларимизга ҳам катта ҳисса қўшди. Бундан ташқари, у жуда кўплаб бўҳронларни ҳал этиш билан шуғулланди. Оддий қилиб айтганда у Америка ташқи сиёсатининш улкан намояндаларидан биридир, деди Обама.\nОбама 2009 йилда Ҳолбрукни ўзининг Афғонистон ва Покистон бўзйича махсус вакили этиб тайинлаган эди.\nЖорий йилнинг февралида Ричард Ҳолбрук бу мақомда Ўзбекистонга ҳам ташриф буюрган ва президент Ислом Каримов билан учрашган эди.\nЎшанда Ҳолбрук Ўзбекистоннинг Афғонистонда тинчлик ва барқарорлик ўрнатиш ҳаракатларига қўшаётган ҳиссасини алоҳида қайд этган эди.\n- Ўзбекистон Афғонистонга юкларни транзит қилишда муҳим ёрдам кўрсатмоқда. Бу жуда муҳимдир. Лекин бизнинг бу мамлакатда ҳарбий база очиш режаларимиз йўқ, деган эди Ўзбекистонга сафари якунлари ҳақида гапирган марҳум дипломат.\nАфғонистонда тинчлик ва барқарорлик ўрнатиш бўйича АҚШнинг асосий мулозими сифатида Ҳолбрук жорий йилнинг ёзида Конгресс олдида қилган чиқишида Оқ уйнинг Афғонистон бўйича стратегиясини “ўз фаолиятим давомидаги энг қийин вазифа”, дея атаган эди. Лекин “агар бу стратегиянинг муваффақиятли якунланишига ишонмаганимда бу лавозимни эгаллашга рози бўлмас эдим” дея қўшимча қилган эди у.\nҲолбрук 1995 йилда Американинг Дэйтон шаҳрида эришилган ва Босниядаги урушга нуқта қўйган Тинчлик келишувни имзолашда воситачилик қилгани билан ёдда қоладиган бўлди. Ўша пайтда у АҚШ давлат котиби ёрдамчиси лавозимида ишлаган эди.\nФаолиятидаги ютуқлари туфайли Ҳолбрук дипломатия “Бульдозери” деган ном билан ҳам танилган эди.\nБосния бўйича халқаро вакил австриялик дипломат Валентин Инцко Ҳолбрукнинг Босния урушини тўхтатишдаги ролини қайд этди.\n- Биринчидан, Дэйтон келишуви урушни тўхтатган эди, буни 1995 йилда тасаввур қилиб бўлмас эди. Дэйтон келишуви тинчлик олиб келди ва 15 йилдан бери тинчлик сақланиб қолмоқда. Буни тан олмасликнинг иложи йўқ. Дэйтон келишуви Босния-Герцеговнанинг яхлитлиги ва Босния чегаралари даҳлсизлигини таъминлаб келмоқда. Бунинг учун 69 ёшида бевақт вафот этган Ричард Ҳулбрукка миннатдорчилик билдиришимиз керак, деди австриялик дипломат Инцко.\nҲолбрук ўз дипломатик фаолиятини Вьетнам уруши авж палласига чиққан пайтда бошлаган эди. У 35 ёшида давлат котибининг Шарқий Осиё ва Тинч океани давлатлари бўйича ёрдамчиси этиб тайинланди ва бундай мақомга эришган энг ёш дипломат сифатида тарихда қолди.\n1999 йилда президент Билл Клинтон Ҳолбрукни АҚШнинг БМТдаги элчиси этиб тайинлади.\nҲолбрук кейинги ҳафталар давомида АҚШнинг Афғонистон бўйича янги стратегиясини ишлаб чиқиш устида ишлаётган эди. Бу стратегиянинг яқин кунлар ичида эълон қилиниши кутилмоқда.\nКўплаб дунё етакчилари, жумладан Афғонистон Президенти Ҳамид Карзай ва Покистон Президенти Осиф Али Зардорийлар Ҳолбрук вафоти муносабати билан ҳамдардлик билдирди.


Зимбабведа президентнинг туғилган куни учун мажбурий пул йиғилаётгани иддао қилинди\n15:54 / 07.02.2016\nЗимбабведаги ҳуқуқ ҳимоячилари мамлакатнинг ҳукмрон партияси президент Роберт Мугабенинг 92 ёшини нишонлаш учун қишлоқ аҳолисида мажбурий равишда пул йиғилаётганини иддао қилмоқда. Бу ҳақда News24 агентлиги хабар тарқатди.\nCotrad ҳуқуқни ҳимоя қилиш гуруҳининг маълум қилишича, Zanu-PF партиясининг ёшлардан иборат фаоллари ҳар бир оиладан бир, давлат хизматчиларидан эса уч доллардан пул йиғмоқда. Партиянинг мақсади беш минг нафарга яқин қатнашчи иштирокида стадионда ўтадиган дабдабали байрамни ташкил этишдан иборат.\n“Туғилган кунда қиммат зиёфат ўтказиш учун пул етишмайди, партия амалдорлари эса пул йиғишнинг босмачилар усулларидан фойдаланишмоқда”, - дейилади хабарда.\nЎз навбатида, партиянинг ёшлар лигаси котиби Пупурай Тогарепи Zanu-PF қишлоқ аҳолисининг қанчалик қийинчиликда яшаётганини кўриб тургани, бундай усуллардан фойдаланмаслигини айтиб ўтган. Унинг сўзларига кўра, пул бор-йўқлигидан қатъи назар, партия президентнинг туғилган кунини нишонлайди.\nАйни пайтда Роберт Мугабе жаҳондаги энг кекса давлат бошқарувчиси саналади. Ёши ўтиб қолганига қарамасдан, сиёсатдан кетиш ҳақида ўйлаётгани йўқ. жумладан, 2015 йилнинг декабрь ойида у ҳукмрон Zanu-PF партиясининг раҳбарлигига қайта сайланди. Шу йўл билан у 94 ёшини нишонлайдиган 2018 йилги президентлик сайловларида қайтадан иштирок этишни мўлжаллаган.


Синфларни кейинги ўқув йилига ўтказиш. Синфларни таҳрирлаш – Ёрдам кўрсатиш хизмати | Служба поддержки\nСинфларни кейинги ўқув йилига ўтказиш. Синфларни таҳрирлаш\nИззатова Хилола 26/11/2019 13:05\nKundalik тизим мантиғига мувофиқ, янги ўқув йилига ўтиш 1 -августдан бошланади.\nСинфларни янги ўқув йилига августгача ўтказиш тавсия этилмайди, чунки ёзги даврда ўқувчилар мактабдан мактабга кўчирилади ва ўқувчи синфни янги ўқув йилига ўтказишдан олдин мактабдан чиқарилиши керак.\nСинфни кейинги ўқув йилига ва «Архив»-га ўтказиш тугмачалари синф саҳифасини таҳрирлаш бўлимида «Кўриб чиқиш» ёрлиғида экраннинг ўнг томонида алоҳида блокда жойлашган.\nАдминистратор ва «Синфлар» блокига кириш имкониятига эга бўлган муҳаррирлар синф маълумотларини таҳрирлаши, уни чиқариши ва кейинги ўқув йилига ўтказиши мумкин.\nЭслатма: «Синфни чиқариш» тугмаси фақатгина синфда «Битирувчи синф» параметрининг қаршисида тасдиқ белгиси бўлган холдагина мавжуд бўлади. Белгини ўрнатиш учун сиз «Умумий кўриниш» ёрлиғининг ўнг томонида жойлашган «Таҳрирлаш» ёрлиғини босиш орқали созламаларга ўтишингиз мумкин.\nШундай қилиб, таълим муассасасининг ходими қуйидагиларни бажариши мумкин:\nянги ўқув йилига бутун синфни ҳамда ўқувчиларни танлаган холда ўтказиш;\nсинфни «Архив»га ўтказиш;\nЎқув йили тугаганидан кейин барча синфлар қуйидаги холатда бўлиши керак:\nёки кейинги ўқув йилига ўтказилган;\nёки «Архив» га ўтказилган.\nЧиқариш, кейинги ўқув йилига ўтказиш ва архивга ўтказиш Синфлар рўйхати саҳифасида синф номида акс этказилади:\nқора ранг билан янги ўқув йилига кўчирилган синфлар белгиланади;\nкулранг билан архивга ўтказилган синфлар белгиланади;\nкўк ранг билан ҳали архивга ёки янги ўқув йилига ўтказилмаган фаол синфлар белгиланади.\nЯнги ўқув йилида янги 1 -синфларни яратиш\nЯнги синф яратиш учун қуйидаги ҳаракатларни бажариш керак:\n"Маъмурият" - "Синфлар рўйхати" бўлимига ўтинг;\nўқув йилини тўғри танлашингизга ишонч ҳосил қилинг. Агар керак бўлса, ўқув йили ёнида сиз йилни танлаш учун олдинга ва орқага тугмаларини босишингиз мумкин:\nэкраннинг ўнг томонидаги "Қўшиш" тугмасини босинг;\nбарча керакли маълумотларни кўрсатинг (синф коди, смена, тури, параллель, ҳисобот даври, қўнғироқлар жадвали, синф ўқитувчиси);\n"Яратиш" тугмасини босинг.\nСинф яратилгандан сўнг, сиз ўқувчилар ва ота -оналарни ушбу синфга қўшишингиз / импорт қилишингиз керак. Ушбу мақолада янги фойдаланувчиларни қандай импорт қилиш ҳақида маълумотлар билан танишиб чиқинг.\nБутун синфни янги ўқув йилига ўтказиш\nБутун синфни янги ўқув йилига ўтказиш учун қуйидагилар керак бўлади:\n«Кўриб чиқиш» ёрлиғини очинг;\nочилган синф саҳифасида экраннинг ўнг томонидаги «Янги ўқув йилига ўтказиш» ҳаволасини босинг;\n«Бутун синф» турини танланг;\n«Кейинги қадам» тугмасини босинг;\nянги синф номини ва параллелини белгиланг. Агар керак бўлса, «Битирувчи синф» катагига белги қўйинг;\n«Кейинги қадам» тугмасини босинг.\nушбу операция давомида тугалланган ўқув йилида синф профилида жойлаштирилган асосий маълумотлар сақланиб қолади;\nагар керак бўлса, кўчириш ҳақида буйруғ тафсилотларини кўрсатишингиз мумкин.\nСинфдан танланган ўқувчиларни янги ўқув йилига ўтказиш\nСинфдан танланган ўқувчиларни кўчириш тури фақат янги ўқув йилида керакли синфлар яратилган ҳолда мавжуд.\nСинфда танланган ўқувчиларни янги ўқув йилига ўтказиш учун қуйидагилар керак бўлади:\n«Танланган ўқувчилар» турини танланг;\nўқув йилини белгиланг, рўйхатдан синфни танланг, ўтказиш турини ва янги ўқув йилига ўтказиладиган ўқувчиларни танланг;\nҚолган ўқувчилар ўчирилиши ёки «Архив» га ўтказилиши керак.\nагар керак бўлса, кўчириш ҳақида буйруғ тафсилотларини кўрсатишингиз мумкин;\n«Хақиқий» кўчириш турини танлаганда, ўқувчиларни янги синфга аъзо бўлиш санасини тўғри кўрсатиш керак.\nДиққат! 2-8 ва 10-синфлар янги ўқув йилига юқоридаги усуллардан бирида ўтказилиши керак. 9 ва 11 -синфлар ҳар бир ўқувчи учун аттестат маълумотларини кўрсатган ҳолда\nТўққизинчи синфларни чиқариш ва ўнинчи синфга ўтказиш\n9-синфлар битирув синфлари бўлгани ва ўқувчилар ўртаумум таълим аттестати олгани учун, синф чиқарилиши лозим.\nСинфни чиқариш учун қуйидаги ҳаракатларни бажариш керак:\nкеракли ўқув йили ва синфини танланг;\nэкраннинг ўнг томонида "Синфни чиқариш" тугмасини босинг;\nбитириш санаси, қарор тури ва рақамини кўрсатинг;\nҳар бир ўқувчининг тўлиқ исми ёнида аттестат ҳақида маълумотларини кўрсатинг;\n"Чиқариш" тугмасини босинг.\nЭслатма: бу ҳаракатлар 11 -синфни чиқариш учун ҳам тегишли.\nМактабни тарк этмаган ва 10 -синфда ўқишни давом эттираётган ўқувчилар рўйхати билан буйруқ чиқарилгандан сўнг сизга қуйидагиларни бажариш керак:\nянги ўқув йилини танланг ва янги 10 -синфни яратинг;\nчиқарилган 9 -синфнинг созламаларида "Ўқувчилар: синфда бўлганлар" саҳифасига ўтинг;\nрўйхатдаги биринчи керакли ўқувчини танланг;\nэкраннинг ўнг томонида "Тиклаш" тугмасини босинг;\nўқиш йилини, тиклаш турини "Хақиқий" деб танланг ва 10 -синфга аъзолик бошланиш санасини кўрсатинг.\n10 -синфга қайтган ҳар бир ўқувчи учун тепадаги ҳаракатларни такрорланг.\nСинфни «Архив»га ўтказиш\nСинфни «Архивга» кўчириш учун қуйидагилар керак бўлади:\nэкраннинг ўнг томонидаги «Мактабдан чиқариш» ёки «Архивга ўтказиш» ҳаволасини босинг.\nАгар синф хатолик туфайли мактабдан чиқарилган бўлса, уни тиклаш мумкин. Синф профилини тиклаш учун қуйидагилар зарур:\n«Синф созламалари» режимида экраннинг ўнг томонидаги «Архивдан тиклаш» ҳаволасини босинг;\nСинфни «Архив» га ўтказганда барча иштирокчилар таълим муассасаси профилидан чиқарилади. Ўқувчиларни таълим муассасасига фақат биттадан алоҳида қайта тиклаш мумкин. Бу ҳақида батафсил маълумотни «Мактабдан чиқарилган ўқувчини қандай қўшиш мумкин?» мақоласида ўқинг.\nСинф профилини ўчириш учун қуйидагилар керак:\nэкраннинг ўнг томонидаги «Ўчириш» ҳаволасини босинг;\nўчиришни «Ҳа, йўқ қилиш» тугмасини босиб тасдиқланг.\nЭслатма: синфни бирон бир маълумот билан боғлиқ бўлмаган тақдирда йўқ қилиш мумкин: ўқувчилар, дарс жадвали, уй вазифаси ва баҳолар.


Микрофон яна Ибраҳимовичда. У ўзини яна бир даҳо қаҳрамонга тенглаштирди\n21:39 / 17.02.2017\n«Манчестер Юнайтед» ҳужумчиси Златан Ибраҳимович нима сабабдан ўзи ўйнаган ҳар бир клубида муваффақиятга эришиши ҳақида гапириб берди.\nИбраҳимович Европа лигасининг 1/16 финалидан ўрин олган «Сент-Этьен»га қарши дастлабки учрашувида ҳет-трик қайд этди.\n«Ҳар бир ютган совриним мен учун — ақлбовар қилмас даражада. Қаерга борган бўлсам — бирор совринни қўлга киритганман, шундай экан «МЮ» билан нимадир юта олсам, ўзимни жуда бахтиёр ҳис қилган бўлардим.\n«Мухлислар кўп клубларда ўйнаганим ва ҳамма жойда бор кучимни бериб ҳаракат қилганимни билишади. Мен ҳамма жойда ғалаба қозонаман. Худди Индиана Жонс каби», — дея Ибраҳимовичдан иқтибос келтиради Sky Sports.\nИбраҳимович Индиана Жонс\nИндиана Жонс ҳақидаги бешинчи фильмнинг қачон экранларга чиқиши маълум қилинди\nИбраҳимович рекорд шартномадан воз кечди


ҲАРБИЙ ХИЗМАТЧИНИНГ ОИЛАСИДАН КЎНГЛИ ТЎҚ БЎЛИШИ КЕРАК\nОиласидан кўнгли тўқ, рўзғори тинч ва обод бўлган ҳар қандай инсоннинг ишида унум бўлади. Бугун Ватанимиз ҳимоячилари бўлган ҳарбий хизматчиларнинг ижтимоий ҳимоясини таъминлашга қаратилган эътибор замирида ҳам мана шу тамойил мужассам. Ушбу йўналишда амалга оширилган ишлар натижаси ўлароқ ҳарбий хизматчиларнинг ижтимоий-маиший, яшаш ва хизматни ўташ шароитлари яхшиланди. Уй таъминоти мукаммал равишда йўлга қўйилгани айниқса жуда қувонарлидир.\nБатафсил ҲАРБИЙ ХИЗМАТЧИНИНГ ОИЛАСИДАН КЎНГЛИ ТЎҚ БЎЛИШИ КЕРАК\nШАҲАР ҲОКИМИНИНГ ҚАБУЛИ ЎТКАЗИЛДИ\nМамлакатимизда Давлатимиз раҳбари ташаббуси билан аҳоли билан мулоқотнинг самарали усули сифатида йўлга қўйилган фуқаролар қабули аҳолининг шахсий ва ижтимоий аҳамиятга эга бўлган муаммолари юзасидан мурожаатларнинг ҳал этилишида муҳим аҳамият касб этмоқда.\nБатафсил ШАҲАР ҲОКИМИНИНГ ҚАБУЛИ ЎТКАЗИЛДИ\n“АЁЛЛАР ДАФТАРИ” : ХОТИН-ҚИЗЛАР УЧУН ИМКОНИЯТ\nХотин-қизларга ҳар томонлама кўмаклашиш мамлакатимизда муҳим масалалардан ҳисобланади. Президентимиз саъй-ҳаракати билан йўлга қўйилган ижтимоий қийин аҳволдаги хотин-қизларни қўллаб-қувватлашга қаратилган “Аёллар дафтари”даги аёллар билан манзилли иш олиб борилиб, улар учун қулай даромад манбалари яратилмоқда.\nБатафсил “АЁЛЛАР ДАФТАРИ” : ХОТИН-ҚИЗЛАР УЧУН ИМКОНИЯТ\nБатафсил ИЖТИМОИЙ-ҲУҚУҚИЙ ХИЗМАТ МАРКАЗИГА 40 МИЛЛИОН СЎМЛИК ДАВЛАТ ГРАНТИ АЖРАТИЛДИ\nЯқинда ижтимоий тармоқда “14-ИДУМ да ўқувчилар дарсдан кейин синф хоналарини тозалашга жалб этилганлиги тўғрисида?” тарқалган видеолавҳа юзасидан шаҳар халқ таълим бўлим қуйидагиларни маълум қилади.\n4-sektor hududidagi fuqarolarga bir martalik moddiy yordam pullari tarqatildi.\nМустақиллигимизнинг 30 йиллиги кенг нишонланади\n“AYOLLAR DAFTARI”DAGI XOTIN-QIZLAR TOSHKENTGA SAYOHATGA KETISHDI\n50 нафар хотин-қизларга дори-дармонлар тарқатилди\nИмтихонларни онлайн кузатиб боринг.\nСУЮЛТИРИЛГАН ГАЗДАН ФОЙДАЛАНУВЧИЛАР ДИҚҚАТИГА!\nФАОЛИЯТИ ТУГАТИЛАДИГАН КОРХОНАЛАР РЎЙХАТИ


Кун янгилиги! Златан Ибрагимович “Манчестер Юнайтед”ни танлаганини эълон қилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Кун янгилиги! Златан Ибрагимович “Манчестер Юнайтед”ни танлаганини эълон қилди\t21:21, 30 июнь 2016\tШвеция терма жамоаси ҳужумчиси Златан Иброҳимович ўз фаолиятини “Манчестер Юнайтед”да давом эттиришини маълум қилди. Футболчи ўзида мавжуд бўлган барча ижтимоий тармоқларда қуйидаги ёзувларни ёзиб қолдирди. “Бутун дуён билиши керак бўлган хабарни айтаман. Менинг навбатдаги манзилим “Манчестер” Юнайтед”, – деб ёзди Златан “Твиттер”даги саҳифасига. Шунингдек, у “МЮ” суратини ҳам юнлади. Эслатиб ўтамиз, 34 ёшли футболчи бундан аввал “ПСЖ” клубида тўп сурган.


ССПда "Давлат тили тўғрисида"ги қонуннинг 30 йиллиги муносабати билан давра суҳбати ўтказилди.\nОна тили – миллатнинг руҳидир. Тил — давлат тимсоли, мулки. Тилни асраш, ривожлантириш – миллатнинг юксалиши демак. Ўзбекистон Республикаси Конституциясида давлат тилининг мақоми ҳуқуқий жиҳатдан мустаҳкамлаб қўйилган. Шу тариқа ўзбек тили мустақил давлатимизнинг Байроғи, Герби, Мадҳияси қаторида турадиган, қонун йўли билан ҳимоя қилинадиган муқаддас давлат рамзига айланди.\nБундан 30 йил муқаддам ўзбек тилига давлат тили мақоми берилган эди. Бу ўз даврида том маънода оламшумул воқеа бўлган эди. Чунки, Беруний, Ибн Сино, Ал Хоразмий, Ал Фарғоний, Алишер Навоий, Амир Темур, Мирзо Улуғбек, Бобур Мирзо сингари буюк сиймоларни етиштирган халқ тили йўқолиш арафасига келиб қолган эди. Мустақилликка илк қадамлар ташланаётган даврдаёқ президентимиз томонидан ўзбек тилига давлат мақоми бериш масаласи кун тартибига қўйилиб, бу иш амалга оширилган эди. Она тилимиз – ўзбек тилига 1989 йил 21 октябрда давлат тили мақоми берилди. Бу мамлакатимиз, юртдошларимиз ҳаётидаги унутилмас, тарихий воқеага айланган.\nШу муносабат билан, Ўзбекистон Савдо-саноат палатасида "Давлат тили тўғрисида"ги қонуннинг 30 йиллиги муносабати билан давра суҳбати ўтказилди.\nЎзбекистон Савдо-саноат палатаси раисининг биринчи ўринбосари Ислом Жасимов ўзбек тилига давлат тили мақомининг берилиши халқимизнинг миллий мустақилликка эришиш йўлидаги муҳим қадамларидан бири бўлганлигини таъкидланди. "Истиқлол йилларида мамлакатимизда барча соҳаларда бўлгани каби тилимиз тараққиётида ҳам муҳим ўзгаришлар юз берди. Ўзбек тилининг халқаро миқёсда обрўси ошди. “Давлат тили ҳақида”ги қонун она тилимизнинг бор гўзаллиги ва жозибасини тўла намоён этиш билан бирга, уни илмий асосда ривожлантириш борасида ҳам кенг имкониятлар яратди" - дейди Ислом Жасимов.\nТадбирда иштирок этган Ўзбекистон Республикаси Алишер Навоий номидаги ўзбек тили ва адабиёти институти ўқитувчиси Ботир Тожибоев ўз нутқида, олимлар ва мутахассислар томонидан илм-фан ва турли соҳаларга оид энциклопедия ва луғатлар, дарслик ва ўқув қўлланмалари чоп этилганлиги, шу билан биргаликда, мумтоз адабиётимиз намуналари, юзга яқин сўз ва сўз бирикмасини, фан, техника, санoат, маданият ва бошқа соҳаларга оид атамаларни, шеваларда қўлланиладиган сўзларни ўз ичига олган беш жилдлик “Ўзбек тилининг изоҳли луғати” бу борада амалга оширилган ишларнинг энг муҳимларидан эканлигини таъкидлаб ўтди.\nШунингдек, давра суҳбати давомида янги технологияларнинг ривожланиши туфайли айрим халқлар ўз тилларидан кўра замонавий тиллардан фойдаланишга мажбур бўлаётгани таъкидланди. Бугун Интернет тилининг 81 фоизи инглиз тилига тўғри келади. Тўғри, авваллари ҳам тиллар пайдо бўлган, муаммолада бўлиб, маълум вақтдан сўнг йўқ бўлиб кетган. Лекин ҳозиргидек тилларнинг жадаллик билан йўқолиши тарихда кузатилмаган. Йўқолиб кетиш ҳавфида бўлган тилларнинг сақлаб қолиш йўлида амалга оширилаётган саъй-ҳаракатларнинг асосий мақсади ҳам маданиятлар ва тиллар хилма-хиллигини таъминлашдан иборатдир.\nХалқ тақдири тил тақдири билан бевосита боғлиқ. Тил ҳар бир миллат маданиятининг ўзагидир. Шу сабабли ҳам тилнинг сақланиши халқ тараққиёти ва келажагини белгилайди. Тил халқни бирлаштиради, тарбиялайди, ўқитади, урф-одат, аньаналарини сақлайди. Шундай экан, она тилимизнинг халқаро миқёсдаги обрў-эътиборини юксалтиришда, уни миллий ва умумбашарий тушунчалар асосида тараққий этган тиллар сафига қўшишда ҳар биримиз тилимизга чуқур ҳурмат билан ёндашимиз керак.


Гиёҳванд моддаларни сақлаб келаётган шахснинг кирдикорлари фош бўлди\nГиёҳванд моддаларни сақлаб келаётган ...\nГиёҳвандлик ҳозирги кунда инсон ҳаётига хавф солаётган энг жиддий ва глобал муаммога айланиб бораётгани ҳеч кимга сир эмас. Унинг оқибатида қанчадан-қанча инсонлар саломатлигини йўқотиб, кўплаб оилаларнинг тинчи бузилмоқда.\nШу боис гиёҳвандликка қарши курашиш ва бу иллатнинг зарарли оқибатларини бартараф этиш мақсадида барча ҳуқуқни муҳофаза қилиш органлари сингари божхона тизимида ҳам тизимли чора-тадбирлар амалга оширилмоқда. Тошкент вилояти божхона бошқармаси Контрабанда ва божхона қонунчилиги бузилишига қарши курашиш бўлими ходимлари томонидан ўтказилган тезкор тадбир фикримизга амалий мисол бўлади.\nБекобод шаҳар ИИБ билан ҳамкорликда Ўзбекистон Республикаси фуқароси Х.Ш нинг яшаш хонадони кўздан кечирилганда хонадондан ва унинг эгнидаги шимининг чўнтагидан соф вазни 15,5 грамм бўлган "марихуана" гиёҳвандлик воситаси ашёвий далил сифатида олинди. Шунингдек, ушбу шахс хонадонидаги 2 дона ёғоч тувакларда 20 туп "наша" (каннабис) гиёҳвандлик ўсимлигини етиштираётганлиги ҳам фош этилди.


«Барселона» ўз майдонида «ЦСКА Москва»ни енгди\n6 январь, 2018, 08:30\nБаскетбол бўйича Европа лигасининг 16-турида Грециянинг «Панатинаикос» жамоаси Туркиянинг «Анадолу Эфес» клубини 90:79 ҳисобида енгган бўлса, Испаниянинг «Уникаха» ҳамда «Валенция» ўртасидаги баҳс 83:85 ҳисобида якунланди.\n«Барселона» ўз майдонида «ЦСКА Москва»ни учрашувида каталонияликлар рақибини 85:72 ҳисобида мағлубиятга учратди. Испания пойтахтида ўтган «Реал Мадрид» ва Исроилнинг «Маккаби Т-А» жамоалари учрашувида 93:81 ҳисоби қайд этилди.\nЧемпионатнинг «Фенербахче»(Туркия) ва «Баскония»(Испания) жамоалари ўртасидаги ўйинда мезбонлар 79:74 ҳисобида ғалаба қозонди. «Срвена Звезда» (Сербия) азалий рақиби «Жалгирис» (Литва)ни 77:65 ҳисобида мағлуб этди.\nШунингдек, Греция шарафини ҳимоя қилаётган «Олимпиакос» Италиянинг «Милан» жамоасини қабул қилиб, 87:80 ҳисобида зафар қучди. Россиянинг «Химки» клуби Германияда «Бамберг» меҳмони бўлиб 74:70 ҳисобида ўйинни ўз фойдасига ҳал этди.


Фарғона халқаро инвестиция форуми натижалари — Alternatus\n09.08.2019 NodirbekLeave a Comment on Фарғона халқаро инвестиция форуми натижалари\n8−9 август кунлари бўлиб ўтган халқаро форумда умумий қиймати 358 млн $ лик меморандумлар имзоланди.\n8−9 август кунлари Фарғонада Биринчи Фарғона халқаро инвестиция форуми бўлиб ўтди, хабар беради “Дунё” АА.\nХалқаро сармоядорлар билан ҳамкорлик доирасини кенгайтириш ва Фарғона вилоятининг инвестициявий салоҳиятини ошириш мақсадида дунёнинг 28 мамлакатидан 150 дан ортиқ инвесторларни тўплади.\nБизнес-форум натижаларига кўра бир қатор компаниялар билан умумий қиймати 358 млн $ лик меморандумлар имзоланди. Улардан 45 млн $ экспорт шартномаларига тўғри келади.\nШартномалардан бири Мисрнинг КАПОФО Агри Прожеcц компанияси билан тузилган бўлиб, қиймати 2 млн $ га тенг лойиҳа балиқчилик соҳасини ривожлантиришга қаратилган, ҳамда 30 дан 50 тагача янги иш ўринларини яратиш кўзда тутилган.\nМатбуот брифингида Ўзбекистоннинг хориждаги элчихоналари минтақанинг жаҳон бозорларига чиқишига катта ҳисса қўшаётгани таъкидланди.\n“Бугунги кунда Исроил билан паррандачилик соҳасида қўшма лойиҳани очиш бўйича музокаралар олиб боряпмиз. Яна бир истиқболли лойиҳа Германия компанияси билан биргаликда шамол электр станциялари ва қуёш панелларини тест режимида ташкил этишдир”, — деди вилоят ҳокими ўринбосари ва Фарғона вилояти инвестициялар бўйича бошқарма бошлиғи Муҳсинхўжа Абдураҳмонов.\nФорумдан бир кун олдин Фарғонада 200 минг $ лик янги Ўзбекистон-Туркия лойиҳаси амалга оширилиб, 200 та иш жойлари яратилишини таъминлайдиган янги тўқимачилик фабрикаси ташкил этилди.\nМуҳим тараққиётга қарамай, инвестиция ва лойиҳани ишлаб чиқиш узоқ давом этадиган жараён бўлиб, икки-уч йилни талаб этади.\n“Бу вақт ичида инвестор бозорни ўрганиши ва лойиҳани тўлиқ ишга тушириш имкониятини кўриб чиқиши керак, — дейди Фарғона вилояти ҳокимлиги инвестиция бўйича бошқарма бошлиғининг ўринбосари Дониёр Ғаниев.\nМисол тариқасида у Хитой компанияларидан бири лойиҳани ўрганишни ўтган йилнинг март ойида бошлагани, сармоявий битим эса шу кунларда имзоланганини келтирди.\nЎзбекистон ҳозирча АҚШ ғазначилик облигацияларини сотиб олишни режалаштирмаяпти


17:00 / 18.11.2017\nЮк транспорти саноатини тўла автоматлаштириш катта маблағларни тежаш имконини беради. Энг кўп эса ҳайдовчилар иш ҳақида иқтисод қилиш мумкин бўлади, бу транспорт компаниялари харажатининг қарийб ярмига тенг. Бироқ ушбу жараёнга биринчи бўлиб кичик корхоналар эмас, балки йирик корпорациялар баҳо бериши мумкин.\nBernstein компанияси таҳлилчиларининг тахминича, ҳайдовчисиз юк техникасига ўтиш Америка транспорт компанияларига 100-125 млрд. доллар иқтисод қилиш имконини яратади. Бу автоматлаштирилган юк машиналарни жорий қилишга кетган харажатлар ҳисобга олинган ҳолда тоза фойдадир. Ҳаммаси бўлиб, экспертлар баҳоларига кўра, ҳайдовчилар маошида иқтисод қилиш ҳажми 300 млрд. долларни ташкил этади. Бироқ бу маблағлардан бир қисми ўсиб бораётган солиқларни тўлаш, техник хизмат кўрсатиш ва ишнинг ортган соатлари учун сарфланади.\nТаҳлилчи Дэвид Верноннинг тахминига кўра, маошларга йўналтирилаётган маблағлар соҳадаги барча харажатлардан 43 фоизни ташкил этади. Яна 21 фоиз маблағ ёқилғига кетади. Ҳар икки муаммони электр юк машиналари ҳал қилиши мумкин.\nЭкспертлар прогнозларига қараганда, ҳайдовчисиз технологиялардан йирик компаниялар фойда кўриш имконига эга. Дэвид Вернон UPS, FedEx ҳамда J.B. Hunt Transportation Services’га алоҳида эътибор қаратди. Унинг Business Insider’га берган интервьюсида тушунтиришича, ҳозирча фақат йирик ўйинчилар янги технологиялар жорий этиш учун ресурсларга эга.\nШу билан бирга, таҳлилчининг огоҳлантиришича, компаниялар фойдани яқин вақт ичида олмайди. Ҳайдовчисиз фураларнинг илк колоннаси фақат 5-7 йилдан кейин ишлатилиши мумкин, тўлақонли автоматлаштирилган юк машиналар эса 20 йилдан сўнг пайдо бўлади.\nТуристларга хизмат кўрсатувчи корхоналарни сертификатлаш ихтиёрий бўлади\nХитойда “Россия, Хитой, “Бир макон–бир йўл” ва БРИКС давлатлари транспорт университетлари ректорларининг IV форуми” ўтказилди


4 декабрь, 2019, 09:30 1342\nОтабек Ғуломхўжаев истеъфога чиқарилгани юзасидан ўз муносабатини билдирди.\nЎзбекистон ёшлар терма жамоаси бош мураббийи Отабек Ғуломхўжаев ўз вазифасидан озод этилди. Бир қарашда бу кутилмаган хабар бўлиб кўринади. Чунки яқинда Саудиядаги саралаш баҳсларида унинг жамоаси 7 очко тўплаганди ва ёмон таассурот қолдирмаганди. Бунинг устига келаси йили бўладиган Осиё чемпионати юртимизда ўтади, шу боис саралаш баҳсларидаги натижалар аслида биз учун у қадар аҳамиятсиз ҳам эди. Шундай экан, Ғуломхўжаевнинг истеъфоси ҳақида саволлар келиб чиқиши мумкин. ЎФА эса бу борада изоҳ берар экан, Саудиядаги Осиё чемпионати саралашининг охирги турида мезбонларга қарши учрашувда терма жамоамиз аъзолари ва мураббийларининг тартибсизликларни келтириб чиқаришда асосий айбдорлар деб топилгани ёзилган ва бу борада ОФКнинг қарори шундай бўлган. Шу сабабли ЎФА Отабек Ғуломхўжаев бошчилигидаги мураббийлар штабини ишдан бўшатди. Биз эса вазиятга ойдинлик киритиш мақсадида Ғуломхўжаев билан боғланганимизда истеъфо ҳақида фикр билдириб, юз берган воқеа аслида ундай бўлмаганини айтди.\n- ЎФА томонидан чиқарилган қарорга кўра сизнинг бошчилигингиздаги мураббийлар штаби ёшлар терма жамоасидан истеъфога чиқарилди ва унда ёзилишича Саудия Арабистонидаги саралашнинг охирги баҳсида тартибсизликлар келтириб чиқаришда асосий сабабчилар сифатида кўрсатилгансизлар. Аслида воқеалар ривожи қандай бўлганди ва истеъфо ҳақидаги қарорга қандай муносабатдасиз?\n- ЎФА сайтида биз ҳақимизда ёзилган хабарнинг ҳаммасига ҳам қўшилмайман. У ерда мен билан ёрдамчим Дониёр Усмонов биз муштлашувда иштирок этмаганмиз ва ҳеч қандай ножўя ҳатти-ҳаракатларни амалга оширмаганмиз. Саудия Арабистонига қарши ўйинда ҳакамлар ҳақида ҳеч нима демайман, инсофни ўзига берсин. Улар ўйинни «бузиб» юборишган. Саудиялик футболчилар «провакация» қилишгани учун йигитларимиз тортишиб қолишгани рост. Шунчаки, ўша вазиятда кўпроқ бизнинг ўйинчилар камерга тушиб қолишган. Дониёр билан биз эса йигитларни ажратганмиз холос. Яна қайтараман, у ерда ҳеч қанақа ножўя ҳатти-ҳаракат бўлмаган. Бу – футбол ва унда хиссиётлар жунбушга келиши табиий. Тўғри, мураббий доим ўрнак бўлиши ва ўзини яхши тутиши керак. Лекин бундай мусобақаларда барибир хиссиётлар бўлади. Чунки биз ёшмиз ва бундай мусобақа биз учун дастлабки расмий ўйинлардир. Биз у ерда ватанимиз номидан ўйнадик. Ахир оғзимизни беркитиб қўя олмаймиз-ку. Менга ҳеч бўлмаганда Европада хиссиётларга берилмайдиган мураббийни кўрсата оласизми? Ўтган сафар айтгандим, икки йил олдин ҳозирги таркибимиздаги 30-40 фоиз футболчиларимиз Саудияга қарши расмий ўйинда ўйнашган ва ўшанда вакилларимизни «эзиб» ташлашганди. Шу боис футболчиларимизда навбатдаги тўқнашувда кучли эканлигимизни исботлаймиз деган иштиёқи кучли бўлган. Тўғриси, шу куни бутун жамоамиз бир оила бўлиб, бутун вужуди ва эътиборини учрашувга қаратиб ўйнашганидан хурсандман. Қўл остимдаги йигитларни бир оила сифатида шакллантира олганимдан мамнунман. Бу мен учун фахр. Мураббийлар штабига ҳам ҳамжиҳатликда ишлаганимиз учун раҳмат. Шунингдек, бизга Саудияга қарши ўйиннинг 82-дақиқасида Дониёр Усмонов ножўя ҳатти-ҳаракат қилгани учун ҳакам томонидан жазолагани айтилган. Ваҳоланки, ўша пайтда биз гол урганимиз учун мен билан Дониёр голни нишонлаётганди. Аксинча, дарвозабонлар мураббийи Валерий Карпенкога огоҳлантириш кўрсатилган. Дониёр эса ҳеч нима қилмаган. Ҳайронман, ОФК ўша вазиятни қайси кўзи билан кўрган экан? Голни нишонлаганимизда ҳам рақиб томонига ҳурматсизлик қилмаган ва йигитларни жанжаллашган пайтда фақат ажратган холос. ОФК эса бу вазиятни нотўғри талқин қилган. Менга айтишлари бўйича ўша ўйиндаги воқеалар сабабли қанчадир миқдорда жарима пули ва иккита расмий учрашувга дисквалификация бўлишим мумкинлигини айтишди. Бу ҳолат бўйича Равшан ака Эрматов билан гаплашдим. Осиё чемпионатининг дастлабки иккита ўйинида дисквалификация туфайли ўйин чоғида мураббийлар штабида бўлмасанг бу жамоага қандай таъсир қилади деганида, агар иккита ўйинда менинг йўқлигим жамоага таъсир қиладиган бўлса, сиз нима десангиз шу бўлади дедим. Лекин биз ҳеч қанақа муштлашувда иштирок этмаганмиз. Қўл остимдаги йигитлар билан бирга ишлаганимдан хурсандман. Улар билан натижа қила олдик. Ҳеч кимдан тилим қисиқ жойим йўқ. Барча терма жамоаларимизга омад тилайман. Равшан ака Эрматовга эса ўтган вақт давомида менга ишонч билдиргани учун раҳмат айтаман. Бундай инсон билан ишлаб завқландим. Ўз ўрнида шуни айтиб кетишим керакки, ўша Саудия Арабистонига қарши учрашувнинг 35-дақиқасида футболчиларимиз менинг кўрсатмаларимни яхши бажара олишмаётгани учун жахл устида қўлимдаги сув идишни ерга улоқтириб юборгандим холос. Ўша ҳолат видеокамерада ҳам кўриниб турибди, мен ҳеч қанақасига ҳакамга бақирмаганман. Аксинча, ҳакамнинг шунча қилиқларига қарамасдан тишимни-тишимга қўйиб чидаганман. Ҳакамларнинг ишига баҳо бериб, уларни таҳлил қилиш менинг вазифам эмас. Яхшиси, ўша ўйинни ўзинглар кўринглар.\n- Умуман олганда, ўша ўйиндаги ҳолат ва ЎФА томонидан чиқарилган қарор сизнинг истеъфога чиқишингизга арзирмиди?\n- Равшан ака Эрматов билан гаплашганимдан кейин бошимни тик тутган ҳолда чиқиб кетдим. Натижа ва таркиб бўйича ҳам биз тўғри йўлда эдик. Масалан, Осиё чемпионати саралаш баҳсларига максимал даражада энг яхши тайёргарликка эга бўлган 22 нафар футболчиларни олиб кетганман. Ҳаттоки, Саудияга бора олмаган ва бизнинг захира рўйхатимизда бўлган йигитлар бизни олиб кетмади деб хафа бўлишлари мумкин эди. Лекин улар ҳам менинг истеъфога чиқарилганимни эшитиб телефон қилишди ёки смс ёзиб юз берган вазиятдан хафа бўлишганини айтишди. Саудияга қарши учрашувда шу нарсани кўрдикки, биз олдимиздан чиқадиган ҳар қандай рақибни юта олардик. Лекин, биласизми, ЎФА бизни ҳимоя қилиб, ОФКга қандайдир хат юборса керак деб ўйлагандим. Майли, ўша иккита ўйинга дисквалификация қилишган тақдирда ҳам жамоани ўзим шуғуллантириб, ўрнимга бошқаси ўйин куни ўтирган тақдирда ҳам йигитлар менинг йўқлигим учун ҳам икки барабар куч билан ўйнашган бўларди. Тўғри, саудияликларга қарши ўйинда йигитларнинг қилган ишлари нотўғри бўлиши мумкин, аммо биз мураббийлар ҳеч нима қилмадик. Биз майдонга чиққанда футбол ўйнашимиз керак, аммо қачонгача рақиблар ёки ҳакамлар бизга нисбатан нотўғри ҳатти-ҳаракатларни қилишади? Менимча, ўзини ҳурмат қилган мураббий бундай ҳолатларга жим қараб тура олмаса керак.\n- Яна бир гап: сизни истеъфога чиқаришларидан бир неча кун олдин Отабек Ғуломхўжаевнинг ўрнини Тимур Кападзе эгаллади деган гап-сўзлар ҳам тарқалганди. Демак, бу хабар бежиз эмас экан…\n- Жамоам манфаати учун агар истеъфога чиқишим фойда келтирса кетишга тайёрлигимни айтдим. Аммо назаримда, кимдир менинг қаердадир хато қилишим ёки қоқилишимни кутиб тургандек туюлди. Истеъфога чиқишимдан 4-5 кун олдин терма жамоадан кетишим мумкинлиги ҳақидаги маълумотлар чиқиб кетди. Балки кимгадир жойим керак бўлгандир, яна билмадим. Лекин ҳеч кимдан хафагарчилигим йўқ. Лекин тирик жон борки хато қилади. Фақат кимни қандай кўриши ва тушунишига боғлиқ. Охиригача терма жамоамизга мухлислик қиламиз.\nАка хаммаси олдинда хафа бӯманг мевали дарахтга тош отишади\nНавбаҳорда ишингизни давом этинг мурабийлар штабидан ўрин олиб Канчельскисга ёрдамчи мурабий сифатида... Биз Навбаҳор мухлисларига боб экансиз тажавузкор, уришқоқ, жаҳилдор келинг бирга ишлаймиз\nФифа деган ташкилотга ёзина шикоятни агар Офк бизни ўйламай арабларни тарафини олса,олиши хам аниқ сабаби Офк ни араблар эгаллаб олган.\nНима учун оғзини очиб ўтиришибти бизнинг футболимиз мутасаддилари ўйинни видёсини олиб химоя қилсин оқласин ўзимизни бутун дунёга иймон инсоф улашувчи арабларни чантаж нас халқ эканини ким билмас экпн бутун дунё биладику ахир ифага ёзина шикоят хатини агар Офк ни араблар эгаллаб олган бўлса қачонгача биз айбдор бўламиз.


Google ходими «ўта махфийлиги» учун компанияни судга берди » Ўзбекистон янгиликлари – Zamin.uz\nЖаҳондаги энг инновацион компанияда ҳам норозиликлар бўлиб тураркан. Бу гал Google менежерларидан бири ноқонуний махфийлик тартиби туфайли компания устидан судга шикоят билан мурожаат қилди, деб ёзмоқда Terabayt.uz сайти.\nИсми шартли равишда “Жон Доу” деб аталаётган даъвогарнинг айтишича, Google ходимлардан жуда ҳам қаттиқ ва ноўрин махфийликни талаб қилади: компания ўз ходимларига ҳатто адвокатлар билан Google’нинг ноқонуний фаолияти ҳақида суҳбатлашишни тақиқлайди, ходимлардан бир-бири тўғрисидаги маълумотларни баҳам кўришни сўрайди, шунингдек, ишнинг хусусияти ҳақида батафсил маълумот сўрайдиган ишчилар ҳар томонлама тафтиш қилинади.\nЭнг қизиғи, компания “Google ичида рўй берадиган ҳамма нарсани” ўта махфий деб ҳисоблайди. Даъвогар компания ўз ходимларини мунтазам кузатиб боришини ҳам истисно қилмаяпти.\nҲатто, Жон Доунинг қайд этишича, Кремний водийсидаги бирор компания ҳақида бадиий асар яратилаётган бўлса ва унинг сўнгги версияси токи Google томонидан тасдиқланмагунча, асарни эълон қилиш ҳам мумкин эмас.\nБундай тақиқлар Калифорниянинг меҳнат қонунчилигига зид келади, шунинг учун даъвогар компанияни жавобгарликка тортишни сўрамоқда. Агар шу иш бўйича қидирув гиганти айбдор деб топилса, у тахминан 3,8 млрд доллар миқдорида жаримага тортилиши мумкин.\nТеглар: Бундай суҳбатлашишни бўлиб ҳамма тартиби адвокатлар\nОАВ: Google Uber компаниясини ўғирликда айблаб судга берди\n11:34 / 24-02-2017\n06:31 / 02-02-2017


Талабалар Тошкентга кайтди. Тошкент уларни севмайди – Дарё уз Янгиликлар\nГлавная / Жамият / Талабалар Тошкентга кайтди. Тошкент уларни севмайди\n13.01.2021\tЖамият Comments Off on Талабалар Тошкентга кайтди. Тошкент уларни севмайди 11 Показы\nОлий таълим масканлари 11 январдан анъанавий таълимга кайта бошлади. Kun.uz Узбекистон пойтахтининг асл уйсизлари муаммосини урганди.\nУзбекистондаги ОТМлар турар жойга талабгор талабаларнинг 27 фоизини ётокхона билан таъминлай олади холос.\nТурар жойга мухтож хар 10 нафар талабадан 7 нафари узи учун бошпана топишга мажбур.\nАйни кунларда талабалар пойтахтга кайтмокда. «Квартира» бозорида талаб бирданига ошган, шунга яраша нарх хам кутарилган.\nБоз устига, аксарият уй эгалари талабаларни ижарага куйишни истамайди. Улар куп холларда уйини конуний никохдан утган оилага ижарага беришни маъкул куради.\nKun.uz мухбири талабаларнинг турар жойи муаммосини урганиш учун Тошкентдаги уй бозорида талабалар, маклерлар ва уй эгалари билан сухбатлашди. Муаммо ечими юзасидан эса масъулларга мурожаат килди.\n«Чилонзор» метро бекати якинидаги уй бозори шу кунларда талабалар билан гавжум. Уларнинг купчилиги бу ерга биринчи марта келиши эмас.\nУлардан ишлар калай деб сурасангиз, аксарияти бир хил жавоб беради: «Студентларни куймаймиз дейишяпти», «Нархлар ошиб кетибди».\nМаклерлардан бирининг айтишича, уй эгалари доим талабалардан нолийди: «Квартира пулини вактида туламайди», «Уйнинг тозалигига беэътибор», «Келишилгандан куп одамни уйга олиб келади» ва хоказо.\n«Уй эгалари купинча оила сурашади. Талабалар тозаликка риоя килмаслиги, уйга нотаниш одамларни олиб келишидан шикоят килишади. Талабалар аксарият холларда уй эгасининг ишончини йукотган, коммунал туловларни вактида туламаган», – дейди маклер.\n«Кечирасиз-у, талабалар 3–4 киши турамиз дейди-да, 8–10 киши булиб кетади. Хаммаёкни чирк бостириб юборади», – дейди уй эгаларидан бири.\n«Уйни яхши сакламайдиган, бетартиб талабалар касрига ораста яшовчи куплаб талабалар уй тополмай сарсон буляпти», – деди уй излаётган талаба.\nИжарага квартира йук эмас, бор, лекин нархи…\nМаълум булишича, хозир Тошкент шахридан 1 хонали ижара уйларни хамёнбоп нархда топишнинг деярли имкони йук.\n«Бир хонали, метродан анча узок, транспорт бориши кийин жойлардаги уйларни 230 доллардан ижарага беряпти. Устига-устак уйга факат 2 киши куя оламиз, дейишди. Бу дегани 1 кишига 115 доллардан тугри келади.\nУзимиз карантинда кийналиб, контрактни стипендиясиз туладик. Бундай нархда туришга имкониятимиз етмайди», – дейди Шаркшунослик институти талабаси Жураев Нурали.\nКвартира пули долларда хисоб-китоб килинади – уй эгалари шуни талаб килади. Бу дегани, доллар курси ошиши талабанинг ижара харажатларини хам оширади.\nИжара хаки купинча коммунал туловларни уз ичига олмайди. Яъни бунинг учун алохида тулашга тугри келади.\nДарвоке, маклер хаки хам бор. Уй бозоридаги коидага кура, маклерга биринчи ойдаги ижара пулининг ярми туланади. Яъни квартира 300 долларга келишилса, маклер хизмати учун 150 доллар тулаш зарур.\nЯшашга жой тополмаётган талабалар онлайн укиши мумкинми?\nБу саволга Олий ва урта махсус таълим вазирлиги бош бошкарма бошлиги Абдували Холиков куйидагича жавоб берди:\n«Ноябр ойида, анъанавий таълимга кайтилган вактда ОТМлар хар бир талабани алохида урганиб, уларнинг касаллиги, ижтимоий холатидан келиб чикиб, масофавий таълимда колиш имкониятини бериб келди. Aммо бу тоифага тушмайдиган, барча шароити бор талабаларнинг масофавий таълимда колиш имкониятлари бу сафар йук.\nТалаба билимли мутахассис булиб етишиши учун анъанавий таълимда укиши керак. Хохлаймизми-йукми, масофавий таълим сифати анча фарк килади».\nВазирлик вакили анъанавий кундузги таълимга имконияти етмаётган талабалар укишини сиртки ёки кечки таълим шаклига утказиши мумкинлигини кушимча килди.\nХукумат нима килмокчи?\nНоябрь ойида Kun.uz’да эълон килинган маколада талабалар турар жойлари борасидаги хориж тажрибаси мисол килиб келтирилган эди. Гап нима хакида кетаётганини пайкаш учун Японияда курилган талаба уйларидан айримларининг суратларига караш кифоя:\nУзбекистонда ОТМларга кабул квоталари йилдан йилга ошяпти. Шундай шароитда талабалар хотиржам укиб, яшаши учун давлат нималар килмокчи?\nОлий ва урта махсус таълим вазирлиги бошкарма бошлиги Отабек Базаровнинг маълум килишича, хозир республика буйича 600 мингдан ортик талаба тахсил олса, шундан 218 мингдан ортиги турар жойга мухтож. Ётокхоналар сони 227та, улардаги уринлар турар жойга мухтож талабаларнинг 27 фоизига етади. Колган 70 фоиз талаба кариндошиникида ёки ижарада яшашига тугри келади.\n«Хуш, бу борада нима иш килиняпти, деган савол тугилиши табиий. Хозирги кунгача давлат-хусусий шерикчилик асосида талабалар турар жойи куриш тажрибаси мавжуд эмас эди. Бу йилдан бошлаб, талабаларни турар жой билан камраб олиш концепциясини ишлаб чикдик. Унга кура, ДХШ асосида хар бири 400 нафардан талабани сигдирадиган талабалар турар жойлари курилиши режалаштириляпти.\nБу борада 2021–2025 йилга мулжалланган дастурни ишлаб чикиб, таклиф сифатида киритдик. Бу тасдикланадиган булса, 2021 йилнинг узида 21та ТТЖ курилади ва кушимча 8200 талаба ётокхона билан таъминланади», – деди вазирлик бошкарма бошлиги.\nУнинг айтишича, уз уйидан узокда яшовчи, демакки турар жойга мухтож талабаларнинг ётокхона билан таъминланиши курсаткичини 2020/21 укув йили охиригача 35–36 фоизга, 2025 йилгача 50 фоизга етказиш режалаштирилмокда.\n2030 йилгача эса мотел ва хостеллер хам курилиб, уларнинг хисобига талабаларнинг 90 фоизга якини турар жойга эга булиши кузда тутиляпти. Эслатиб утамиз, бу – хозирча лойиха; у хали тасдикланганича йук.\nМаколамизни мухтасар таъкид билан якунламокчимиз: Чинакам тараккиётни кузлаган давлат толиби илмларни бошига кутариши, уларга шароит килиб бериши керак.\nПред. Очилбой Раматов бошчилигидаги комиссия Жиззахда 6 каватли уйнинг кулаши сабабларини урганади\nСледующая АКШда 70 йил ичида илк бор федерал даражада аёл киши катл этилди\nФаргоналик фукаро 75 ёшида биринчи марта тугилганлик хакида гувохнома ва паспорт олди


Бизнинг асосий хатоимиз – пулнинг қадрига етмаслигимиз! - Шавкат Мирзиёев — Sof.uz\nБизнинг асосий хатоимиз – пулнинг қадрига етмаслигимиз! - Шавкат Мирзиёев\n26.06 23:19 362 Ўзбекистон\nПрезидентга “Юксалиш” кичик саноат зонасида “Flat Tile” масъулияти чекланган жамиятнинг кафел-керамика маҳсулотлари ишлаб чиқариш лойиҳаси тақдим этилди. Қиймати 125 миллиард сўмга тенг лойиҳага ташаббускорлар жамғармасидан 73 миллиард сўм ва 52 миллиард сўм банк кредити сарфланади.\n- Бу кечаги Наманган эмас. Жуда қисқа фурсат ичида 55 минг иш ўрни яратиш, 13 триллион сўмлик лойиҳалар ишлаб чиқиш – ушбу ҳудуд тарихида мисли кўрилмаган ўзгаришлар олиб келиши аниқ, - деди президент.\nБугун, 10:42 370 Жамият\nБугун, 10:34 135 Ўзбекистон\nБугун, 10:23 8\nБугун, 10:11 199 Ўзбекистон


Трамп СССРнинг парчаланиб кетиши ҳақидаги фикрини билдирди » Ўзбекистон янгиликлари – Zamin.uz\n03 январь 2019, 10:25\nАҚШ президенти Дональд Трампнинг Оқ уйда ўтказилган йиғилишда маълум қилишича, СССР Афғонистонга қўшин киритгани сабабли «банкрот бўлган». Бу ҳақда ТАСС йиғилиш трансляциясига таянган ҳолда хабар бермоқда.\nПрезидентнинг эслатишича, бундан олдин «Россия совет иттифоқи бўлган». Унинг фикрига кўра, совет қўшинларининг Афғонистонга кириши «СССРдан Россияни келтириб чиқарди», сабаби совет иттифоқи бу ҳарбий кампания туфайли «банкрот бўлган».\nТрампнинг қўшимча қилишича, СССР Афғонистонга қўшинларни бу мамлакатда бўлган террорчилар совет иттифоқига таҳдид солгани туфайли киритган. «Бу кескин кураш эди. Улар [СССР] сўзсиз банкрот бўлди. Улар совет иттифоқидан фарқли равишда Россия деб атала бошланди», - дея хулоса қилган Трамп.\nЯнгиликлар » Дунё » Трамп СССРнинг парчаланиб кетиши ҳақидаги фикрини билдирди\n09:30 Трамп Афғонистонга Американинг 4 минг аскарини юбориш фармонини тасдиқлади


Бухгалтерлар учун янгилик: банк тўловлари тўғридан-тўғри «1C» ва «Didox» орқали\n«Капиталбанк» «Venkon» компанияси билан биргаликда бухгалтерларни тўлов топшириқномаларини «қўлда» кўпайтириш ва кирувчи банк тўловларини «жойлаштириш» дан халос этди.\nDibank хизмати ёрдамида «1C» ёки «Didox»да тузилган чиқувчи тўлов ҳужжатлари тўғридан-тўғри банкка тушади ва аксинча – ҳисоб-китоб тизимига кирувчи тўловлар ва ҳисобдан чиқариш автоматик равишда жойлаштирилиши мумкин. «Капиталбанк» ўз мижозларига ушбу қулай хизматлардан фойдаланиш имкониятини очган биринчи банк бўлди.\n«Одатда, Интернет-банкинг тизими орқали ишлайдиган бухгалтерлар банкнинг веб-сайтига кириб, у ерда тўлов топшириқномаларини тузиши, уларнинг ҳолатини кузатиши, ҳисоб рақамлари бўйича кўчирмалар олиши керак; кирувчи тўловларни ва ҳисоб рақамларидан чиқаришни кузатиб бориши керак бўлади, кейин эса бухгалтерия ҳисобини юритиш ва ҳисоботларни тузиш учун бухгалтерия тизимидаги барча операцияларни қўлда кўчиради. Биз ушбу қайтариладиган ишлардан халос бўлиш ва юзага келиши мумкин бўлган хатоларни бартараф этишни таклиф қиламиз. Бунинг учун «1C» бўйича ахборот-технологик кўмагига амалдаги обунага эга бўлиш ёки «Didox» тизимидаги «Premium» тарифининг абоненти бўлиш кифоя,» – деди «Venkon» компанияси раҳбари Асқар Исмоилов.\nХўш, у қандай ишлайди. Энди «1C» дастурининг «Тўлов топшириқномаси» ҳужжатида «Банкка юбориш» тугмаси пайдо бўлди, уни босганингизда тизим электрон тўлов топшириқномасини имзолайди ва банкка юборади. Ушбу тўлов топшириқномасини имзолаш Интернет-банкинг билан ишлаш учун ишлатиладиган банкнинг ЭРИ калити билан амалга оширилади. Худди шу тарзда, кирувчи тўловлар билан боғлиқ ишлар ҳамда мемориал ордерлар, тўлов талабномалари ва инкасса топшириқномалари бўйича ҳисобдан чиқариш ишлари ҳам соддалаштирилди. Энди амалдаги ҳисоб рақамларидаги ҳаракатларга доир маълумотларни нусхалаш ёки банк-мижоз файлларидан юклаб олишнинг ҳожати йўқ. Дастурдаги «Кўчирма» деган шаклда танланган давр учун ҳисоб рақамлардаги операциялар бўйича барча маълумотлар тўғридан-тўғри банкдан юкланади.\nБухгалтернинг энг машаққатли ва кўп вақт талаб қиладиган вазифаларидан бири бу Интернет-банкинг тизимида банк учун пластик карталарда иш ҳақи реэстрларини шакллантиришдир. Dibank хизмати билан энди бу нарса умуман вақт талаб қилмайди, энг муҳими, «инсон омили» ва бу билан боғлиқ хатоликларнинг олди олинади. Автоматик равишда 1C да шакллантирилган реэстр битта тугмачани босиш орқали банкка юборилади, шу асосда маблағлар ходимларнинг карталарига ўтказилади.\nwww.dibank.uz веб-сайти орқали «Dibank» хизмати ҳақида батафсил маълумот олишингиз ва босқичма-босқич кўрсатмалар билан танишишингиз мумкин.\nТезкор конвертация: «Капиталбанк» чет эллик шериклар билан тезда ҳисоб-китоб қилишга ёрдам беради


ПИЛЛАЧИЛИКДА КЛАСТЕР ЛОЙИҲАСИ | QISHLOQ HAYOTI\nБугунги тараққиёт даври ва бозор иқтисодиёти шароити ишлаб чиқарувчилардан ақл-заковат билан, узоқни кўзлаб тузилган аниқ ва пухта режалар асосида фаолият юритишни талаб этяпти.\nПрезидентимиз Бухоро вилоятига ташрифи чоғида, воҳада фаолият олиб бораётган пиллани қайта ишлашга ихтисослашган “Bukhara brilliant silk” Ўзбекистон – Хитой қўшма корхонасида бўлиб, бу ерда кластер лойиҳасини ишлаб чиқариш жараёнига татбиқ қилиш учун етарли шарт-шароит мавжудлигини таъкидлаганди ва ушбу лойиҳани амалда қўллаш бўйича зарур кўрсатмалар берган эди.\n– Корхонамиз 2001 йилдан буён фаолият кўрсатмоқда, – дейди қўшма корхона раҳбари ўринбосари Муртазо Қодиров. – Ўтган даврда хорижлик ҳамкорларимиз билан бу ерда қайта ишланаётган пилла хомашёсидан тайёр маҳсулот ишлаб чиқариш мақсадида ипак матоларини тайёрлаш, охорлаш ва бўяш цехларини ташкил этдик. Аммо хомашё тақчиллиги сабабли йилига 900 тонна пиллани қайта ишлаш қувватига эга корхонамизда бор-йўғи 300 тонна хомашё қабул қилинарди. Шу боис, Сурхондарё ва Қашқадарё вилоятларида ҳам пиллани бирламчи қайта ишлаш цехлари фаолиятини йўлга қўйишга тўғри келди. Президентимизнинг пиллачилик соҳасини ривожлантиришга қаратган эътибори кўнглимиздаги иш бўлди.\nШу ўринда кластер лойиҳаси хусусида бироз тўхталиб ўтишга тўғри келади. Бу фан ва замонавий ишлаб чиқариш жараёнининг ўзаро боғлиқ мажмуи бўлиб, тўрт босқични ўзида бирлаштирган яхлит тизимдир. Унинг биринчи босқичида саноатбоп хомашё етиштирилади ва йиғиштириб олинади. Иккинчи босқичдаги қайта ишлаш жараёнида бирламчи хомашё тайёрланади. Учинчи босқичдаги чуқур қайта ишлаш асносида бирламчи хомашё тайёр маҳсулотга айлантирилади. Тўртинчи босқичда эса ишлаб чиқариш жараёнида ҳосил бўлган иккиламчи хомашёдан янги тармоқларда фойдаланилади.\nАйнан ушбу лойиҳани пиллани қайта ишлаш саноатига бевосита жорий этиш орқали юқори самарадорликка эришиш мумкин. Бунда ипак қурти учун зарур бўладиган озуқа базасини яратиш, уни жонлантириш, боқиш, ҳосилни йиғиштириб олиш, қайта ишлаш, тайёр маҳсулот ишлаб чиқариш яхлит бир тизимга бирлаштирилади. Бу жараёнда ҳосил бўладиган иккиламчи маҳсулот, яъни ипак қурти ғумбаги ҳисобига қўшимча тармоқлар – паррандачилик ва балиқчиликни йўлга қўйиш мумкин. Ипак қурти ғумбаги бу тармоқлар учун энг зарур ва юқори калорияли озуқа ҳисобланади.\nДавлатимиз раҳбарининг ташрифидан сўнг “Bukhara brilliant silk” қўшма корхонаси томонидан 2017 – 2021 йилларга мўлжалланган ва аниқ мақсадларга йўналтирилган ҳаракат дастури ишлаб чиқилди. Унга кўра, вилоятнинг Пешку, Ғиждувон ва Шофиркон туманларида 1500 гектар майдонда Хитой технологияси асосида тутзорлар ва ҳар 5 гектарлик тутзор қошида 1 тадан 300 та қуртхона барпо этиш, тут плантациялари қатор орасида сабзавот, полиз ва чорва моллари озуқаси экинлари етиштириш, тут новдаларини қайта ишлаб, мебель жиҳозлари тайёрлаш кўзда тутилган. Шунингдек, корхона қошида пиллани қайта ишлаш, газлама ишлаб чиқариш, тикувчилик фабрикалари фаолиятини йўлга қўйиш, 2019 йилда эса Ғиждувон туманида жунни қайта ишлаб, ип-калава ва мато тўқиш, Шофиркон туманида парранда патини қайта ишлаш, Пешку туманида терини қайта ишлаш цехларини ташкил этиш режалаштирилган.\nШу ўринда дастурда белгиланган лойиҳалардан бири – пиллачиликни ривожлантириш борасидаги рақамларга эътибор қаратамиз. Лойиҳанинг умумий қиймати 15 миллион АҚШ долларига тенг. У амалга ошгач, йилига 1600 тонна хом пилла тайёрлаш ва уни қайта ишлаш имконияти туғилади. Шунча миқдордаги хомашёдан 1350 минг пагон метр ипак мато ишлаб чиқарилади. 2500 та янги иш ўрни яратилади. Жами экспорт ҳажми ипак маҳсулотлари ҳисобидан 14,5 миллион, қишлоқ хўжалиги маҳсулотлари ҳиссасидан 3 миллион АҚШ долларига етказилади.\nКорхона фаолияти билан танишганимизда, кўзланган мақсадлар сари дадил қадамлар қўйилганига гувоҳ бўлдик. Бу ерда Марғилон шаҳрида жойлашган Республика табиий толалар илмий-тадқиқот институти ҳамда Тошкент тўқимачилик енгил саноат институти олимлари билан илмий ҳамкорлик йўлга қўйилган. Корхона ускуналарини техник ва технологик жиҳатдан модернизация қилиш мақсадида салкам 5 миллион АҚШ доллари эвазига етакчи хорижий давлатлардан замонавий дастгоҳлар келтириб ўрнатилган. Айни кунда корхонадаги тикув цехида шу ерда ишлаб чиқарилаётган ипак атлас крепдишен, креп шифон, муслин, креп жаржет каби ўнга яқин матолардан бежирим устки ва бош кийимлари тайёрланмоқда.\nМухтасар айтадиган бўлсак, ишлаб чиқаришга иқтисодий жиҳатдан самарали ва бугунги кун талабига жавоб берадиган усуллар билан ёндашиш амалда салмоқли натижаларга олиб келиши шубҳасиз. Бу аниқ рақамларда ҳам ўз исботини топган.


Ижтимоий тармоқларда Тошкент шаҳар ИИББ номидан карантин 25 майга қадар узайтирилиши ҳақидаги хабарлар тарқатилган. ИИББ бу маълумотни рад этди Ўзбекистон янгиликлари\nИжтимоий тармоқларда Тошкент шаҳар ИИББ номидан карантин 25 майга қадар узайтирилиши ҳақидаги хабарлар тарқатилган. ИИББ бу маълумотни рад этди\nЎзбекистон, Тошкент – Batafsil.uz ЯА. Ижтимоий тармоқлар ва Telegram месенжерида Тошкент шаҳар ИИББ номидан карантин 25 майга қадар узайтирилиши ҳақидаги хабарлар тарқатилган. Мухбиримиз маълум қилишича, ИИББ матбуот-хизмати бу миш-мишни инкор қилган.\nЁлғон хабарлар “Toshkent Shahar IIBB ГУВД города Ташкента" номли канал томонидан тарқатиб келиниб, унинг аккаунти эгаси томонидан яширинилган. Республика махсус комиссиясига ҳавола қилган ҳолда ушбу каналнинг маълум қилишича, карантин чоралари 2020 йилнинг 25 май кунига қадар узайтирилар эмиш.\nТошкент шаҳар ИИББ ушбу хабарга изоҳ бериб, ундаги маълумотлар ҳақиқатга эмаслигини маълум қилди.\nҲуқуқ-тартибот идораси эслатиб ўтмоқдаки, Тошкент шаҳар ИИББ “Toshkent shahar IIBB“ номли расмий Телеграм-каналига эга. Унда фақат коронавирус тарқалишига қарши курашиш бўйича Республика махсус комиссиясининг расмий канали томонидан карантин режимидаги ўзгаришлар бўйича эълон қилинган хабарлар жойлаштирилади.\nИИББ ўзбекистонликларни ўзи ҳақидаги маълумотларни яшираётган манбаларга ишонмасликка чақирди.


Рус футбол ишқибозларининг ирқчилиги 2018 йилги чемпионат мезбони Россия учун муаммоларни яратиши мумкин\nХалқаро футбол федерациялари уюшмаси – ФИФА Россия ҳукумати футбол ишқибозларининг ўйин пайтида ирқчилик намойиш қилишига оид ҳолатни бартараф қилиш чораларини кўраётганига ишонч ҳосил қилиш истагида эканини билдирди.\nФИФА президенти Зепп Блаттер Россия 2018 йилги жаҳон чемпионати финал босқичларига мезбонлик қилиш ҳуқуқини сақлаб қолиши, лекин бунинг учун футбол ўйинлари пайтида ирқчилик ҳолатларига чек қўйиши лозимлигини таъкидлади.\nФИФА Бош котиби Жером Валке жорий ҳафтада Москвада Россия футбол федерацияси расмийлари билан учрашув пайтида мазкур масалани муҳокама қилиши кутилмоқда.\nРоссияда ирқчилик муаммоси ўтган ҳафта Чемпионлар Лигаси биринчилиги доирасида Москвада ЦСКА билан Манчестер Юнайтед жамоалари ўртасидаги ўйин пайтида яна намоён бўлди. ЦСКА ишқибозлари меҳмонларнинг яримҳимоячиси Йайа Турга нисбатан ирқчилик руҳидаги хитобларни қилди. Хабарларга кўра, бу кейинги беш йил ичида россиялик футбол ишқибозларининг ирқчилик қилганига оид олтинчи ҳодисадир.


Халқаро атом энергияси агентлиги Эрон ўзининг ядровий дастурларини тўлиқ тўхтатганини тасдиқлади. Эрон 20та центрифуга билан уранни бойитиш тажрибаларини ҳам тўхтатиши ҳақида маълум қилди.\nХалқаро атом энергияси агентлиги раҳбари Муҳаммад Эл Барадей баёнотида 20та центрифуга ҳозир агентлик назоратида эканлиги ва Эрон ўзининг уранни бойитиш дастурини тўлиқ тўхтатганини ишонч билан айтиш мумкинлиги таъкидланади.\nБугун Британия Бош вазири Тони Блэрга кўра, Британия, Франция ва Германия Эрон ўз ядровий дастурлари бўйича олган мажбуриятларни бажаришини кафолатлайди.\nРасмий Теҳрон Европа Иттифоқи Эрон ядровий дастури бўйича ишлаб чиққан резолюция лойиҳасини шу пайтга эришилган “энг ижобий” келишув, деб баҳолади.


Эркакларни инфарктдан ҳимоя қилиш усули топилди — Фарғона шифокори\nЭркакларни инфарктдан ҳимоя қилиш усули топилди\n05.04.2016 22.05.2017 fsh.uz\nГормонал даволаш ёши ўтган эркакларда тестостерон даражасини нормаллаштириш уларнинг юрак хасталикларига камроқ чалинишларига олиб келади.\nСолт-Лейк-Сити шаҳри Юрак институти тиббиёт маркази илмий ходимлари шундай фикрда. Бу ҳақда тиббий муассасалар тармоғи сайтида хабар қилинган.\nКўп йиллик илмий изланишлар шуни кўрсатдики, гормонал терапия курсидан ўтган беморларнинг 80 фоизи миокард инфаркти ва инсульт каби юрак билан боғлиқ кўнгилсиз ҳодисаларга кам дуч келишган.\nТадқиқотчилар 58 ёшдан 78 ёшгача бўлган 755 нафар беморнинг ҳолатини кузатиб боришган. Уларнинг барчасида бир пайтлар юрак ишемик хасталиклари аниқланган эди. Беморлар 3 гуруҳга ажратилиб, улардан бир гуруҳига тестостеронли даволаш курси тайинланмаган, иккинчисига ўртача миқдорда тайинланган, учинчи гуруҳ гормонни кўп миқдорда қабул қилган.\nУч йил давомида ҳар бир гуруҳ беморлар аҳволи ўрганиб борилган. Сўнгги йилда биринчи гуруҳдаги беморлардан 125 нафари юрак хасталикларидан шикоят қилишган бўлса, иккинчи гуруҳнинг 38 аъзосида ва учинчи гуруҳнинг атиги 22 нафарида юрак билан боғлиқ хасталиклар безовта қилиш ҳоллари қайд этилган. Америка кардиология коллежининг 65 илмий анжуманида эълон қилинган илмий тадқиқот дастури ҳозирда ҳам давом эттирилмоқда.\n← Таъмагирлик-энг жирканч иллат\nАбадий ёшлик витамини аниқланди →\n27.11.2019 fsh.uz 36\n22.10.2019 fsh.uz 25\n14.11.2015 fsh.uz 1 196\n23.11.2019 fsh.uz 56\n21.11.2019 fsh.uz 32\n14.11.2019 fsh.uz 94\n14.11.2019 fsh.uz 101\n12.11.2019 fsh.uz 68\n09.11.2019 fsh.uz 69\n09.11.2019 fsh.uz 83\n09.11.2019 fsh.uz 133\n02.10.2019 fsh.uz 95\n18.10.2019 fsh.uz 53\n11.09.2019 fsh.uz 188\n05.09.2019 fsh.uz 213\n10.08.2019 fsh.uz 621\n24.03.2019 fsh.uz 349\n20.03.2019 fsh.uz 240\n01.03.2019 fsh.uz 339\n24.02.2019 fsh.uz 509\n24.02.2019 fsh.uz 597\n24.02.2019 fsh.uz 384\n08.02.2019 fsh.uz 414\n05.02.2019 fsh.uz 443\n23.01.2019 fsh.uz 521\n12.01.2019 fsh.uz 601\n10.01.2019 fsh.uz 374\n26.12.2018 fsh.uz 517\n22.12.2018 fsh.uz 337\n10.12.2018 fsh.uz 385


11:15 30 Март 2020\n15:47 27.08.2018 Ҳавола олиш\n2018-2019 ўқув йили бошланиши олдидан ташкиллаштирилган ота-оналар мажлисида иштирок этдим. Сарфлаган вақтимга ачиндим. Ва бу биринчи ҳолат эмас...\nЯнги раҳбар, янгича ёндашув. Биз бугун катта ўзгаришларни кутаяпмиз Таълим вазирлигидан. Фақат... муаммолар эски ва шу ҳолат мактабларга ўзгаришлар шамоли етиб келишига ҳалал бераётгандек гўё...\nЎзбекистондаги мактабларда янги ўқув йилидан дунё динлари тарихи ўқитилади\nКуни кеча 2018-2019 ўқув йили олдидан ташкиллаштирилган биринчи ота-оналар мажлисида иштирок этдим. (Ўғлим бошланғич синда таҳсил олади)\nАйтишим керак-ки, 24-август куни ўтказилган ХПК сессиясида Халқ таълими вазири Шерзод Шерматов ота-оналар мажлислари "аёлларнинг йиғини"га айланиб қолганини алоҳида таъкидлаган ва сессия иштирокчиси сифатида, вазир мажлисларга жуда тўғри таъриф берди, дея кўнглимдан ўтказган эдим.\n...Синф хонага кириб келганимда (5-8 дақиқа кеч қолиб) ота-оналар кенгаши раиси ўтган ўқув йили охирида тўпланган ремонт ва фонд пуллари нималарга сарфлангани ҳақида ҳисобот бераётган экан. Мен собиқ ўқитувчи сифатида (ота-оналар кеч қолишини ҳисобга олган тақдирда ҳам) мажлисни аввал синф раҳбари бошлаб беришини кутган эдим.\nМаълум вақтни олган "ҳисобот"дан кейин, ниҳоят, янги тайинланган синф раҳбари сўзга чиқди, ўзини таништиргач янги ўқув йилида "биринчи қўнғироқ" нечада бошланиши, биринчи дарс мавзуси, фанлардан нечта дафтар керак бўлиши ва харид қилиниши керак бўлган бошқа нарсалар ҳақида айтиб ўтди.\nБу йил мактабда биринчи қўнғироқ куни болаларга ош тарқатилиши маълум қилинди, албатта, бу яхши янгилик.\nАммо ҳаммаси шундан кейин бошланди.\nГап орасида йиғимлар "расман тақиқлангани" ҳақида эълон қилингач, синфда ўқувчилар сони кўпайганлиги сабабли, мактаб фонди бу йил 15 минг сўм ўрнига 10 минг сўмни ташкил қилиши, дарсдан кейинги "продленка" ҳар куни 5 минг сўмдан экани таъкидлаб ўтилди.\nТабиийки, шу ерда фонд пулини бермайдиган ота-оналар масаласи кўтарилди.\nАслида, ҳар сафар ўқувчи ота-онасини қийнайдиган муаммолар қолиб, мана шу "пул" мавзуси қизғин муҳокама этилади. Пул берадиган ота-оналар пул бермайдиган ота-оналарни қоралайди, нега бировнинг боласи учун (аслида мутлақо кераксиз бўлган) нарсалар(бу ҳақда қуйироқда айтилади)га улар пул тўлашлари кераклиги иддао қилинади.\nҲар сафар янаги ой ҳам синфнинг тенг ярми пул топширадиган бўлса, пул бермайдиганларнинг болаларига у ёки бу байрамда совға(ёки бошқа нарса) олинмаслиги каби гаплар айтилади.\nБолада нима айб!?\nҲаммамиз биламиз, ислоҳотлар марказда бошланади. Аммо Тошкентга келгач ва ўғлимни шу шаҳардаги мактабга қўйгач, ота-оналар мажлисларига кетқазадиган вақтимга ачинадиган бўлганман...\nАхборот асрида ота-оналарни фарзадининг билими каллада эмас, оддий файл папкада, яна қоғозда йиғилиши кўпроқ ташвишга солишини кўриб, ҳайратланаман. "Эй, одамлар, ахир пойтахтда свет ўчмайди, энг сўнгги ислоҳотлар жараёнини сиз бевосита кузатишингиз имкони бор, бугунги ҳаракатингиз фарзандингизгина эмас, балки мамлакат келажагига даҳлдор, нега тушунишни истамайсиз?! Нега ўзгаришни хоҳламайсиз?", - дея ҳайқиргингиз келади.\nЁнимдаги партада ўтирган аёл менга юзланди (у синфга янги келган ўқувчининг онаси экан): "Ҳар мажлис шундай шовқин билан ўтадими?". "Ҳа", деганимдан сўнг "Биз келган мактабда йиғимлар катта бўлса ҳам, мажлисларда ўқитувчи гапирарди, пашша учса эшитиларди, ўқитувчимиз кореянка эди" деди.\nОта-оналар шовқини тинавермагач, қўл кўтариб, бу йил мактабларда қандай янги тўгараклар очилиши ҳақида сўрадим.\nЎқитувчининг бундан хабари йўқ экан. Ўқув йили бошланишига эса атиги бир ҳафта қолган...\nКитоблар комплекти 30та ўрнига 22та келтирилган, қолгани қачон келтирилади, деган саволга ҳам жавоб йўқ. Китоблар ижараси нархи ҳам ҳали "юқоридан" маълум қилинмагани айтилди.\nИжара нархи-ку, маълум бўлар, лекин китоблар масаласи-чи? Қачон ойдинлик киритилади? 5-сентябр куни болани мактабга олиб бориш ўрнига китоб излаймизми?\nЁки синф раҳбари таклиф қилганидек, китобларнинг онлайн вариантини принтердан чиқариб олиш керакдир ҳозирдан. Фарзандимиз билим олиши учун шундай вариантларга ҳам тайёрмиз.\nШунингдек, мажлисга келган аксарият ота-оналарни малакали ўқитувчилар бу йил мактабга келган-келмагани эмас, синфнинг иккинчи сменадан биринчисига ўтказилиши кўпроқ қийнарди.\nҚизиқ, шаҳарнинг нариги бурчагига ўқитувчилари билимни яхши берадиган мактабларга боласини иккинчи сменага бўлса ҳам олиб борадиган ота-оналар нега бундай йўл тутаркин? Вақти кўплигиданми?\nДарвоқе, Ўзбекистондаги таълим тизимида рўй бераётган ислоҳотлар ҳақида ахборот берган Халқ таълими вазири Шерзод Шерматов эндиликда мактабларда корпоратив бошқарув тизими йўлга қўйилишини маълум қилган эди.\nБошқарув директорга "собитқадам" бўлган ота-оналар кенгаши раиси ва унинг дугоналарига ўтадиган бўлса, нима ўзгаради деган савол туғилади?!\nШерматов шунингдек, бу йил сентябрда "йиғимлар" масаласиўз ечимини топади, дея ваъда бера олмаслигини, бунинг учун шаффоф ишлайдиган тизимни, балки онлайн-тўлов тизими йўлга қўйилиши кераклигини айтган ва бундай ўзгаришлар вақт талаб қилишини қўшимча қилган эди.\nМенимча, энг биринчи ишни мана шу нозик масалани ҳал этишдан бошлаш керак.\n20 нафар ўқувчидан 10 минг сўмдан тўпланганида, ойига 200 минг сўм пул йиғилади.\nШундан 50 минг сўми мактаб фонди (директорга ҳар ойда топширилади), дафтарлар устига қоғоз жилдлар, фаррош хизмати, синфхона учун бўр, совун, салфеткалар хариди, фанлардан турли қоида ва жадвалларни қоғозга чиқариш (мутлақо кераксиз ва бир марта ҳам очиб қаралмайдиган варақлар), байрамлар учун сарф-харажатларни ташкил қилади. Шундай қилинадики, бу 200 минг сўмдан нима қилиб бўлса ҳамки, ой якунигача ортмасин...\nПулларнинг асосий қисми кераксиз қоғозлар учун сарфланади.\nЎқувчи дарс давомида ўтиладиган қоидаларни алоҳида қалин дафтарга ёзиб боради, демак, алоҳида варақларда у қоидалар чиқарилишига ҳожат йўқ. Қолаверса, ота-оналар кенгаши раислари томонидан бу қоидаларни принтердан чиқариб бериш қарори мустақил қабул қилинади.\nЗамонга қиё боққан ҳолда, телеграммда ўз синф гуруҳларини ташкил қилган "раис" учун у ёки бу масала бўйича "Ҳеч кимда эътироз йўқми?" деган саволга биргина ота ёки онанинг "йўқ" деган жавоби кифоя.\nЭнг ачинарлиси, пул бермайдиган ота-оналарни муҳокама қилишга қодир онглар, кераксиз ҳаражатлардан муддао не деган саволни ўз-ўзига бериб кўрмайди. Уларнинг бу ҳаракатига Таълим вазирлиги ҳам таъсир кўрсата олмайди бугун.\nҚоидалар ёд олиниши, ҳеч бўлмаганда мустақил ўрганилиб, англаб олиниши ўрнига нега қоғозда "мунғайиб" туриши керак? Келгуси авлод учунми?\nБир йиллик мактаб фонди учун ҳар бир синфдан йилига 450 минг сўм тўплаб берилар экан, бу пуллар нималарга сарфланаётгани нега очиқ барчага маълум қилинмайди?\nМактабда болалар учун қизиқарли тўгараклар бўлмаса, айрим ўқитувчиларнинг саводи ҳатто "3" баҳога тортмаса, ким бергиси келади фондга пулни?\nЁки ҳаммаси шаффоф бўлиб, фонд пуллари мактабнинг салоҳиятини, обрўсини оширадиган мақсадларга, қўшимча тўгараклар учун сарфланса қайси ота-она пулини аяйди?\nФонд пули ихтиёрий, деб жар соламиз. Нега мана шу "ихтиёрий-мажбурий" ва бошоғриққа айланиб қолган, самарасиз, одамларни асосий масаладан чалғитадиган тизимга тезроқ барҳам топмаймиз?\nАммо бу саволларга мактабдаги муҳит учун жавобгар бўлган директордан тортиб, таълим тизимидаги мутасаддилар жавоб беришни исташмайди.\nЧунки бу юқорида улар таъкидлаганидек - ечими кўп вақт талаб этадиган ўта мураккаб масаладир.


Россиянинг Сахалин оролига иккита табиий офат ёпирилди\n19:16 / 02.10.2015\nСахалин ороли кучли бўрон ва сув тошқинидан азият чекмоқда. Яқинда бу ерга кучли циклон оқими бостириб келди. Синоптикларнинг ҳисоб китобига қараганда, бир ойлик ёмғирнинг учдан бир қисми ёғиб бўлган. Оролда шамол тезлиги сониясига 63 метрни ташкил этяпти.\nТабиий офат етарлича зарар етказишга улгурди. Дарахтларни томири билан суғуриб, автомобилларни ағдариб, уй томларини учириб ва электр узайтиргичларини ишдан чиқарди. Қирғоқбўйи туманлар кўчасини сув босган. Сахалин билан қитъани боғлаб турувчи Ванино-Холмск паром йўли ёпиб қўйилди. Темир йўл ҳаракатлари ҳам тўхтатилди.\nМаҳаллий ОАВнинг хабар беришича, 3 октябрда об-ҳаво яна ўз қайсарлиги давом эттиради. Келаси жума куни эса Сахалин вилоятида янги циклон келиши кутилмоқда.


Лондонда Quacquarelli Symonds халқаро агентлиги томонидан Ривожланаётган Европа ва Марказий Осиё давлатлари бўйича 2021 йил учун энг кучли университетлар рейтинги (QS Emerging Europe and Central Asia University Rankings) эълон қилинди. Унда ЎзМУ кучли 500таликка кирди.\nУшбу нуфузли рейтингда мустақил Ўзбекистон тарихида илк марта мамлкатимизнинг бир йўла тўртта олий таълим муассасаси энг кучли университетлар қаторидан ўрин эгаллади. Булар:\nТошкент ирригация ва қишлоқ хўжалигини механизациялаштириш муҳандислари институти (251-300);\nМирзо Улуғбек номидаги Ўзбекистон Миллий университети (351-400);\nСамарқанд давлат университети (351-400);\nТошкент давлат техника университети (351-400).\nQS халқаро рейтинг агентлиги кучли университетлар рейтингини тузишда уларнинг академик нуфузи (30 фоиз), иш берувчилар ўртасидаги нуфузи (20 фоиз), ўқитувчилар ва талабалар миқдори мутаносиблиги (10 фоиз), профессор-ўқитувчиларнинг илмий фаоллиги (10 фоиз), илмий мақолаларнинг ўқилиши, уларга нисбатан берилган иқтибослар сони (5 фоиз), хорижий ўқитувчи ва ходимлар (2,5 фоиз) ҳамда талабалар (2,5 фоиз) улуши ва шу каби бошқа муҳим жиҳатлар асос қилиб олинади.\nРейтингни тузишда дунёнинг 102 минг нафардан ортиқ олимлар, ўқитувчи ва ОТМлар раҳбарлари, 52 минг нафардан зиёд иш берувчи компаниялар вакиллари, қолаверса, QS мутахассислари ҳам эксперт сифатида иштирок этган.\n«Бу йил Ўзбекистон университетлари кўп жиҳатдан Олий ва ўрта махсус таълим вазирлиги ва университетларнинг тизимли фолияти туфайли ҳудудий рейтингдаги иштирокини кенгайтирди. Биз Ўзбекистон ҳукумати ва вазирликнинг мамлакат олий таълимининг глобал рақобатбардошлигини ошириш ҳамда ОТМларнинг халқаро академик гуруҳларда танилишига эришиш йўлида олиб бораётган ишларини юқори баҳолаймиз», дейди QS таҳлилий маркази директори Бен Саутер.\n14:23 / 07.04.2022\nЎзМУ математика фани бўйича дунёнинг Топ-500 талик университети рейтингига кирди\nЎзМУ кутубхонасидаги ўнлаб нодир қўлёзмалар йўқолгани тасдиқланди. Мансабдорларга нисбатан жиноий иш очилган


ФАРРУХ ЗОКИРОВ УЧУН ЭНГ ЮКСАК УНВОН БУ... ЗОКИРОВЛАР СУЛОЛАСИ БУГУНГИ КУНДА! 09.05.2017 18:38\nБугунги суҳбатдошимиз ўзининг кўплаб қўшиқлари билан Халқ кўнглидан жой олган, Зокировлар сулоласи вакили 6 Давлат Халқ артисти, устоз санъаткор Фаррух Зокиров.\n- Халқ ардоғидаги санъаткор, 6 Давлатнинг Халқ артисти сифатида бугунги кунда яна нималарга эришишни истардингиз?\n- Авваламбор, бу унвонлар учун, беҳисоб шукур! Бу катта шараф! Ҳақиқий санъаткор учун ҳамиша халқ эътибори, эл меҳри бўлса, тоғни талқон қилади, деб ўйлайман. Халқ эътибори, эл меҳри, ижод, олқишлар, шундай нарсаки, уни ҳис қилган инсон, яхши маънода, уларга тўймайди, яна интилади. Бунинг ўрнини ҳеч қандай бойлик боса олмайди, деб ўйлайман.\n- Кўплаб қўшиқларингиз барча учун севимли. Аммо, ўтган йиллар ичида янги қўшиқ тақдим этмаётганлигингиз сабаби нимада?\n- Бунинг учун, авваламбор ҳафсала, яхши ғоя ва тайёргарлик керак! Янги қўшиқларни тайёрлаб, уни концертда тақдим ҳам этиб, томошабинларга яхшилаб сингдириш керак. Концертда янги қўшиқ куйлаган вақтинг, залдан “Учқудуқ”ни куйлаб беринг” ёки “Мажнунтол”ни эшитайлик”, деган таклифлар эшитилади. Ёки яна бошқа хит қўшиқларимни сўрай бошлашади. Албатта, бу “оқлаш” эмас, билмадим, бир ҳафсала бўлиб қолса, янги қўшиқлар ҳам тақдим этиш ниятимиз бор!\n- Агар шогирд олсангиз, унга қандай талаблар қўясиз?\n- Авваламбор, савия! Овоздан ташқари, маҳоратидан ҳам ташқари, биринчи навбатда дид ва савия бўлиши зарур! Шогирд олишга келсак, аниқ устозлик қилиш, яъни ёш бир хонандани олиб, уни шогирд сифатида бошидан олиб чиқиб, санъатда ўз ўрнини топишини таъминлаш, бу жуда катта масъулият! Бундай масъулиятни бўйнимга ололмайман, сабаби, бунинг учун ўзим ижодимни, ишларимни ташлаб, фақат у билан шуғулланишим керак бўлади. Унинг учун мен жавобгар бўлишим керак, ахир.\n-Албатта, санъаткорнинг оиласи кўпчиликни қизиқтиради. Рафиқангиз билан қандай танишгансиз?\n- О, бунинг ўз тарихи бор, албатта.Яшириб ўтирмайман, биринчи оилам билан турмушим бўлмаган. Бу ҳаёт-ку... Ажралишга сабаб, феъл-атворимиз мос келмаган! Шу ўринда таъкидлаб ўтаман, ҳеч қандай бошқа аёл, ёки бошқа бир сабаблар бўлмаган! Фақат ва фақат феъл-атворимиз, характеримиз тўғри келмаган! Аммо, ўғлим Саид билан жуда яхши муносабатдамиз! У тадбиркор, санъат йўлидан кетмади. Бундан баъзида хурсанд ҳам бўламан. Чунки, дадам “Ҳеч қайсинг жиддий соҳа танламагансан” дер эдилар. Мен санъат йўлидан кетмоқчилигимни билганларида, “санъаткор бўлсанг, ёрқин санъаткор бўл, ҳақиқий лидер бўла олсанг, ҳаракат қил” деганлар. Агар шундай бўла олишга кўзи етмадими, демак, бу соҳани танламагани ҳам маъқул. Ҳозирги рафиқам Анна билан танишувимиз эса, ўзига хос бўлган. Кечагидек ёдимда, 1986 йил эди. “Истиқлол” санъат саройида, лифтда тушиш учун юрдим. Қарасам, лифт ёнида узун сочларини битта қилиб ўриб, ёнига ташлаб олган, чиройли қизга кўзим тушди... Билмадим, унга узоқроқ тикилиб қолдим шекилли, у менга қараб, ”Вы едете?” деди. Яъни, сиз ҳам, шу лифтда кетасизми, чиқасизми, деган маънода. Мен эса, “нет, не еду к сожалению” дедим. (кулади) Шу тарзда танишдик. Муносабатларимиз жиддийлашгач, унга уйланиш таклифини билдириб, Онам билан таништиргани олиб келдим. Отам, Ботир акам оламдан ўтган эдилар... Анна Онамларга бир кўргандаёқ маъқул бўлди, “кўзи тўқ экан” дедилар. “Миллати рус” деганимда, Онамлар “болам, миллатининг аҳамияти йўқ, мен учун дунёда фақат инсоф деган миллат бор, Анна инсофли қизга ўхшайди, бахтли бўлинглар” деганлар. Анна чиндан ҳам, ҳамма қариндошларимни кўнглига бирдек йўл топа олган инсон бўлди! Меҳрибон, ақлли, касбимни, мусиқани тушунади. Ҳаттоки, раҳматли Жамшид ҳам бетоб ётганида, доим уни сўрарди, чунки Анна ҳамма қариндошларим билан самимий, меҳрибон муносабатда! Мендан баъзида, рафиқамнинг касбини сўрашади, мен эса, “дунёдаги энг қийин касб, яъни “санъаткорнинг рафиқаси”” деб жавоб бераман!\n- Саволим учун узр. Укангиз раҳматли Жамшид ака Зокиров ҳақида ўзингиз сўз очдингиз... Ака-укалик муносабатлари қандай эди?\n- (ўйланиб, қайғу билан хўрсинади) Оилада 6 фарзанд, 5 ўғил ва 1 қиз иноқ ўсганмиз. Ҳали оддийгина ака-укалар, фақатгина Карим Зокировнинг, “Карим аканинг ўғиллари” бўлиб юрган вақтларимизда, ҳамма негадир Жамшидни кўпроқ Отамга ўхшатишар ва доим “ана, Карим аканинг ҳақиқий ўғли, Карим Зокирийнинг ўғли” дейишарди... Биз эса, ҳаммамиз Отамга ўхшашни истардик! Шу сабабли, бу борада Жамшидга озгина рашким ҳам келган... Мен учун энг катта унвон, “Карим Зокирийнинг ҳақиқий ўғли, Отасига ўхшабди!” деган эътироф эди! Бу борада эса, Жамшид чиндан шундай эди! Уни эркалаб, “Жама” дердик. Касбида ҳам маҳоратли, ажойиб актёр эди! Қўли ширин пазанда эди, ошни ажойиб дамларди! “Қачон келасан? Ош дамлайман!” дейишлари ёдимда... Йиғилиб борардик, айтганидек ошни дамлаб қўйган бўларди... Бағрикенглик, меҳрибонлик, қувонч билан кутиб оларди! Жамшид жуда меҳрибон, бағрикенг инсон эди! У бутун оиламиз учун меҳр-оқибат, маслаҳат, меҳрибонлик манбаи эди... Бугун ўша укам ёнимда йўқ... Уни жуда яхши кўрардим...\n- Зокировлар сулоласи бугунги кунда? Ҳамма қариндошлар қандай муносабатдасизлар? Жумладан, жиянингиз Наргиз Зокирова ҳақида ҳам фикрларингизни айтсангиз.\n- Ҳозирда Зокировлар сулоласида катта авлод вакиллари билан ёш авлод вакиллари ўртасидаги муносабатларни жуда ҳам аҳил, дея олмайман. Меҳр-оқибат бор, аммо ўзаро бир-бирини тушуниш йўқдек.... Бугунги кунда севимли укамнинг ўғли Жавоҳир Зокировни олсак, ажойиб актёр, бугунги кунда яхши ютуқларга эришди! Равшаннинг ўғли Вагиф, ўз касбининг устаси, уларнинг ютуқларидан қувонаман, албатта. Аммо, билмадим, менимча, ҳар бир авлоднинг ўз анъаналари бор. Балки, дунёқарашларимиз бошқами, билмадим... Балки, замонга қарабдир? Жияним Наргизга келсак, хорижий шоу бизнесда ном қозониш, танилиш ҳам осон эмас. Мени унга ҳам, бошқа ёш қариндошларимга ҳам айтадиган гапим, “Нима бўлганида ҳам, Карим Зокирийнинг набираси эканлигингни унутма!” Наргиз ҳам, бу кунга келгунча қанча қийинчиликлардан ўтгани ўзига аён бўлса керак. Албатта, бусиз бўлмайди. Қолаверса, унинг ҳолатида, ташқи кўринишига ҳам, анча вақтдан буён бошқа юртдалиги ва ўша юрт маданиятининг ҳам таъсири бор, деб ўйлайман. Мен ўзим, кимнинг ўғли, кимнинг укаси эканлигимни ҳеч қачон ёддан чиқармайман, бу менга қувончдан ҳам аввал, ҳамиша жуда катта масъулият беради! Ҳамон ёдимда, Ботир акамга оркестрда ишлаш ниятимни айтганимда, у рози бўлиш ўрнига, “аввал ўқинг, оркестр билан куйлаш учун, унга лойиқ бўлиш керак” деганди. Раҳматли Ботир акамнинг қаттиққўллигидан хафа ҳам бўлиб, келиб, онамга айтган вақтларим бўлган, онам гаплашиб кўрганлар, аммо акам унамаган! Акамнинг маслаҳатларига кириб, хато қилмаганлигимни кейин тушундим. Кейинчалик бунинг қадрига етдим ҳам. Мен машҳур санъаткорнинг фарзанди, машҳур санъаткорнинг укаси бўлганлигим учун осонгина санъатга кирган эмасман, аксинча, бунинг замирида қанча билим, меҳнат, изланиш, қолаверса, айтганимдек, улкан масъулият бор!\n- Баъзида ёшлар сизнинг қўшиқларингизни куйлаганларини эшитиб қоламиз. Айниқса, “Келибди” қўшиғингиз, тўйларда куёв ва келиннинг тўйхонага кириб келишида, куйланмоқда ва ҳаттоки бемалол “Ёр-ёр”нинг ўрнини босмоқда! Баъзилар қўшиқларингизни ўз талқинида куйлашига, айрим ҳолларда эса, бузиб куйлаши мумкинлигига қандай қарайсиз?\n- (самимий) Агар қўшиқларимни куйлаш учун ўзимдан рухсат сўрашса, рухсат бераман, фақат “илтимос, бузмасдан айтинглар” дейман. Қўшиқларимнинг бундай “давоми”, ўз ўрни борлиги ҳам, бир тарафдан Оллоҳнинг марҳамати! Энди, агар мабодо кимдир қўшиғимни бузиб айтган, унинг ижросида камчиликлар бўлган тақдирда ҳам, мен унга “расво қилибсан” дея олмайман! Унга жаҳл қилиб, қўпол гапира олмайман! Бу жуда хунук иш, бундай қилиш керак эмас, деб ўйлайман. Биринчидан, ўша ижодкорнинг кўнгли чўкиши мумкин, ранжитишни истамайман, қолаверса, асосийси, балки у ўз йўналишида, ўша қўшиқни шундай кўргандир? Унинг ўша қўшиқни кўриши шундайдир? Энди “Келибди” қўшиғимга келсак, албатта, “фарзандларимиз сизнинг қўшиғингиз садолар остида тўйхонага кириб келишса, янги ҳаётга қадам қўйишса”, дейишса, қувонаман. Албатта, қўшиғимнинг оммабоплиги ҳам қувонтиради. Аммо, миллий “Ёр-ёр” ўрнига куйланишига, албатта, қаршиман, баъзида “нимага “Ёр-ёр” айтмайсизлар?” ҳам, деб жаҳлим чиқади. Ўзимизнинг миллий “Ёр-ёр”га нима етсин? “Ёр-ёр” куйланглар, ҳам дейман. Лекин, айтишмайди, “Келибди”ни сўрашади.\n- Албатта, Фаррух Зокировни “Ялла” гуруҳисиз, “Ялла” гуруҳини эса, Фаррух Зокировсиз тасаввур қилиб бўлмайди! “Ялла”нинг ҳозирги жамоаси, фаолияти, барчани қизиқтириши табиий.\n- “Ялла” гуруҳи 1970 йилда ташкил этилган. Ботир акамнинг берган маслаҳатлари ҳалигача ёдимда. Ҳозирда ўшандаги илк таркибдан фақат ўзим қолдим... 1976 йилдан гуруҳнинг бадиий раҳбари ҳам бўлдим. Шу кунга қадар, кўп созандалар, санъаткорлар келиб кетишди. Илк таркибдан Шаҳбоз Низомутдиновнинг вафот этиши, менга жуда оғир таъсир қилди... Унинг таркибдан кетишига, бетоблик, оғир жарроҳликни бошидан ўтказиши сабаб бўлганди. Аммо, умрининг сўнггига қадар, “Ялла”га содиқ қолди... унинг вафотидан қайғудаман... 1979 йил эса, гуруҳга Рустам Илёсовнинг келиши, ўзгача бурилиш бўлган... Ҳозир эса, Ўзбекистонда хизмат кўрсатган артистлар Аббос Алиев, Алишер Тўлаганов, Жавлон Тўхтаев, мен ва Ўбекистонда хизмат кўрсатган Маданият ходими Игор Халиков, бир жамоа бўлиб фаолият олиб боряпмиз. Гуруҳимизга 36 йил бўлибди, ҳамон ёдимда, гуруҳимиз номи, “Қиз бола” қўшиғимизнинг репетицияси вақтида, ўша қўшиқнинг “ялла-ялла” деб айтиладиган жойида туғилганди. Бу ансамблимизнинг илк омадли қўшиғи бўлган. “Мажнунтол” қўшиғи яралганида эса, акам Ботир Зокиров менга “ука, “Мажнунтол” қўшиғингни айтсам майлими?” деганларида, шунчалик қувонганман-ки! Ундан аввал ҳам, Луиза опамга, яна бошқаларга қўшиқ ёзиб берган эдим. Аммо, қўшиғимни Ботир акам “куйлайман”, деб сўраши, мен учун катта воқеа бўлган!\n- Акангиз раҳматли устоз санъаткор Ботир Зокировдан катта ижодий “мерос” қолган, яъни, кўплаб қўшиқлар! Аммо, сиз унинг укаси бўла туриб, улардан фақатгина иккитасини, яъни “Раъно”, ҳамда Ўзбекистон Халқ артисти Насиба Абдуллаева билан бирга дуэт тарзида, “Қайдасан азизим?” қўшиғини ижро қилдингиз! Қолган қўшиқлардан ҳам, куйлаш ниятингиз бўлмаганми?\n- (ўйланиб) Ботир акамнинг қўшиқлари, ҳақиқий санъат асарлари, мен учун илоҳий қўшиқлар... Уларни ижро қилиш мен учун катта масъулият! Бунга журъат қилишим қийинроқ... Сиз айтган қўшиқлардан бири Раҳбарият таклифи билан, иккинчиси эса, Насибахон Абдуллаеванинг ташаббуси билан куйланган эди. Айниқса, иккинчисини “агар мабодо бузиб қўйсам ҳам, масъулият икки кишига бўлади-ку,” деб, икки киши куйлаганимиз ўзига хос далда бўлиб куйлаганман... Яхшики, бузилишлар бўлмади, назаримда, яхши қабул қилишди!\n- Нега қўшиқларингизга клип суратга олдирмайсиз?\n- (самимий кулиб) Яхши клип суратга олдириш учун жуда катта маблағ керак! Майкл Жексон ҳам ҳар бир қўшиғига клип суратга олдирмаган, тўғрими? Олдирганга яраша ниҳоятда сифатли клип олдиришни истайман.\n- Сизни ўзига хос саҳнавий имиджингиз бор! Сиз ҳақида сўз кетганда, “жуда дид билан кийинади” деган гапни кўп айтишади. Ўз дидингизга кўра шундайми, ёки имиджмейкерга мурожаат қиласизми?\n- Йўқ, бу ёшлигимдан менга одат! (кулади) Менимча, бу ўзига хос “касаллик” бўлса керак! Болалигимда ҳам, синфдошларимдан кийиниш борасида ажралиб туришни истардим ва уларда йўқ кийимларни кийишга ҳаракат қилардим. У вақтларда ҳаёт ҳозиргидек тўкин эмасди... Мен Отам ёки акамнинг кийимларини ўзимга мослаб, қайта тиктириб олардим. Ёшлигимда, бошқалар билан айнан бир хил бўлмаслик учун, ҳаттоки ўзимга шим ҳам, тика олардим! Ўша вақтларда негадир кўпинча, синфдошларда бир хил ранг ва услубдаги оёқ кийими, ёки бирор кийимни кийиш тез-тез урф бўларди. Мен эса, айнан шу нарсадан қочар эдим, “йўқ, мен бундай қилмайман” деб туриб олардим! Бошқалар билан бир хил кийина олмасдим, ҳаттоки, галстугим ҳам, бир хил бўлиши мумкин эмасди! Менга ўзига хослик, индивидуаллик, жуда муҳим эди! (кулади) Ҳалигача, шу одатим сақланиб қолган. Тунда ҳамма ухлаганда, гардеробга кираман-да, костюмларимни кўздан кечираман, олиб кийиб кўраман, кўйлак, галстук мослайман, мос оёқ кийими танлайман, бу мени энг ёқтирган машғулотим! Тинч, рафиқам ҳам ухлаётган бўлади, мен эса, хотиржамлик билан кийимларимни мослаб чиқаман! (кулади) Менинг энг заиф томоним ҳам, шу бўлса керак, чунки бу ерда ҳам, хорижга борганимда ҳам, кийим-кечак дўконлари ёнидан бепарво ўтиб кета олмайман!\n- Характерингизда қандайдир ўзига хос жиҳатларингиз борми?\n- (ўйланиб) Совуқни ёқтирмайман!\n- Шу қадар юқори ва бой ижодий тажрибангиз билан институтда ҳам, дарс беришингиз мумкин-ку! Шу ҳақида ўйлаб кўрмаганмисиз?\n- Биласизми, дарс бериш, ўзгача маҳорат талаб қилади, бу ҳам алоҳида қобилият! Талабаларга нафасни қандай тўғри олишдан тортиб, санъат борасида, ҳар тарафлама таҳсил беришингиз керак! Бу эса, ниҳоятда улкан масъулият! Бу билан қўшимча равишда ва юзаки шуғулланиб бўлмайди, деб ўйлайман! Бу билан алоҳида шуғулланиш, бунга бутун вақтингни сарфлашинг керак! Мен эса, ижод билан бандман, бунга бутун вақтимни ажрата олмасам керак...\n- Сизга тақлид қилишларига қандай қарайсиз?\n- Агар ҳавас билан тақлид қилишса, қарши эмасман. Ўз вақтида биз ҳам “Битлз”га тақлид қилганмиз! Уларга ўхшаш либослар, принциплар қилишга ҳам уринганмиз. Аммо, бу ижодий, яхши маънодаги тақлид бўлган, яъни мустақил қадамдан аввалги шунчаки машқ жараёни, демакдир. Биз кўп изланиб, ўзлигимизни, ўзимизни топганмиз! Албатта, муваффақият қозониб олгач, “Ялла 2”, “Ялла 3” гуруҳларини ҳам тузиб ташлашимиз мумкин эди, шундай таклифлар ҳам бўлган... Аммо, оригиналлик, такрорланмаслик муҳим... Ҳаммани ўзига хос оригиналлиги бўлади ва уни такрорлаб бўлмайди.\n- Ёшларга маслаҳатларингиз?\n- Биринчи навбатда, кўп китоб ўқишсин! Қанча кўп китоб ўқишса, шунчалик ўзларига фойда! Қолаверса, албатта, саҳна қадри ва саҳна масъулиятига эътиборли бўлишсин! Куйлаётган қўшиқ сўзларига ҳам жуда аҳамиятли бўлишлари керак, деб ўйлайман. Авваллари, ёш болалар мени кўрганда, “Ялла” дейишса, ажабланардим, ҳаттоки жаҳлим ҳам чиқарди. Аммо, ўйлаб кўрдимки, улар мени қаердан билишади, албатта, қўшиқларимни тинглаб, таниб, эслаб қолиб, ўз меҳрларини гуруҳ номини айтиб билдираётган эканлар! Эртанги ёш авлод ҳам сени билса, демак, бу ижодингни янада узоқ давом этишини билдиради.